
PREDGOVOR 


Ove je istinite pripoviesti napisala na englez- 
kom jeziku jedna redovnica kongregacije Naše 
Gospe (Notre Dame). 11 ) Dug je niz godina pri¬ 
pravljala dječicu za onaj presretni dan, kad Prija¬ 
telj malenih prvi put dolazi u srdce, koje traži 
Boga. 

Pripoviesti su pravo biserje, sladke su ko med, 
pričane priprosto, neposredno, dječjim jezikom, a 
pune su raznolike pouke, kojom se ćud opleme¬ 
njuje i duša prikučuje Bogu. Djeluju snažno na 
dječju dušu, a nema sumnje, da će ih s užitkom 
čitati i mnogi odrasliji, u kojih je kroz sve tegobe 
zemaljskog življenja zaostalo nešto iz vedrih dana 
minulog djetinjstva ... Odtud i popularnost tih 
pripovijesti u anglosaskom svietu s obje strane 
Oceana. 

U prevođenju služio sam se nekom slobodom, 
nek pričanje bolje odgovara duhu hrvatskog govo¬ 
ra, a neke malene promjene držim da su pripovie- 
stima vriednost uvećale. 


# ) Tri svezka: »TRUE STORIES FOR FIRST 
COMMUNICANTS«, »TEN EAGER HEARTS« i 
»FIRST COMMUNION DAY«. Iz ova tri svezka 
izvađene su pripoviesti zaodjevene hrvatskim ru¬ 
hom u ovoj knjižici, tiskane u »Katoličkom Tjed¬ 
niku« u Sarajevu, a dielom već u »Našoj Nadi « u 
Clevelandu u Sjedinjenim Američkim Državama. 






U nas se često puta daje premalo pažnje pri¬ 
pravi djece na prvu svetu pričest, a ipak je istina, 
da je prva sv. pričest u poviesti svake krštene du¬ 
še dogođaj golema zamašaja. Ova će zbirka mnogo 
pomoći svima. koji pripravljaju djecu za taj veliki 
dogođaj, za dan njihove najveće sreće. Zato nisam 
žalio truda da kraj svoga ostalog rada podam ovu 
kitu mirisava cvieća našoj dragoj djeci, nadi Crkve 
i Domovine. 

Mala Betlfea 

Da vam je opišem, tu milu^unakinju ove 
kratke priče! Plava joj se kosa prosula niz 
ramena, iz modrih očiju sieva joj veselost 
i nebeska nevinost. Odielo joj je siromaš¬ 
no, zakrpano, no čisto i uredno. Mnogo 
ona drži do pristojne vanjštine. Ne bi ni za 
živu glavu pošla u školu u poderanu ili 
uprljanu ruhu, pa je njezina mama. često 
ostajala budna do u kasnu noć perući, krpa¬ 
jući i gladčajući za malu Betiku. Šta će 
jadna, kad nije bilo novaca za novo odielo. 

Istina, Betičin je otac često znao zaraditi 
liep novac, ali je malo donosio doma. Kad 
bi imao pun džep, našlo se uviek oko njega 
sladkih prijatelja, pa hajd u krčmu i troši. 

Tako je eto Betičina majka morala težko 
raditi, da prehrani diete, sebe i muža pija¬ 
nicu. Nije dakle ostajalo novaca za nova 
odiela. 

Betika je katolikinja, isto i otac joj i 
mati, no nikom to ne bi došlo na pamet, 
jer oni nikad ne bi išli na svetu Mi'su ili u 

crkvu, da se pomole Bogu. Otac bi odležao 
nedjelju dopodne u postelji, a Betika i 
njezina majka ustajale bi kasno, pa dok bi 
pospremile sobe i zgotovile ručak, eto ti i 
podne, a popodne je kasno na Misu! 

Betika nije ni slutila, da bi drugčije mo¬ 
ralo biti. Često i često govorila bi sestra 
Ignacija djeci u školi, da valja nedjeljom 
ići na svetu Misu, no Betika nije mislila, 
da se to i nje tiče. 

Kad — jednog lipanjskog dana uze čast- 
na sestra govoriti djeci o ljubavi Presve¬ 
toga Srdca, kako nas Ono jako ljubi, a 
kako Mu ljudi slabo ljubav uzvraćaju, pa 
kako se to Presveto Srdce raduje, kad Ga 
njegovi mali prijatelji pohađaju u svetoj 
Misi, a nasuprot kako Ga mnogi i mnogi 
žaloste, kad ih nedjelje i nedjelje nema k 
Njemu. »Tko će Mu i nadalje zadavati ta¬ 
kovu bol? Ima li danas tu diete, koje bi 
sliedeće nedjelje htjelo razžalostiti Božan¬ 
ske Srdce?« završi častna sestra/ 

Vruća rumen oblije Betiki lice, oči joj 
se napune suzama, dvie-tri krupne suzice 
spuznuše joj neopazice na klupu. Njoj je 
bilo, kao da vidi svete oči Isusove, kako 
gledaju nju . . . Ah, nikad nije ona mislila 
o Njegovoj ljubav za nju; svake ju je ne¬ 

djelje on čekao uzalud, i svaki Ga je put 
žalostila. Nikad, nikad više ne će ona za¬ 
nemariti svete Mise. 

U subotu navečer odvaži se Betika i ka¬ 
že roditeljima, da će sutradan na svetu 
Misu i tako u buduće svake nedjelje. 

»Ne ću nikad više propustiti svetu Misu« 
reče mala odlučno. 

»Ali ja ne mogu biti bez tebe, diete mo¬ 
je«, reći će majka. »U kući ima nedjeljom 
ujutro toliko posla.« 

Otac prihvati: »Šta, ti hoćeš da budeš 
bolja i pametnija od svojih roditelja? Na¬ 
ma ne trebaju ovakove ludosti.« 

Betika ne reče ni rieći, no sutradan ura¬ 
ni, opremi se tiho, tihano, da ne bi pro¬ 
budila otca i majku, pa pohiti u crkvu na 
ranu Misu. 

Kad se vratila kući, lice joj je sjalo od 
sreće; ovaj put nije ožalostila dragoga 
Isusa. Žurno se dade na posao i stane re¬ 
diti kuću. Majka još ne bješe ustala, a kad 
poslije ugleda kćerku i opazi njezino od 
sreće preobraženo lice, smuči joj se i reče 
s priekorom: »Žuri se i operi tanjure, a u 
buduće okani se te tvoje gluposti. Otac se 
naljutio, kad je čuo, da si jutros izašla. 

Ne bih htjela biti u tvojoj koži, kad on 
dođe dolje.« 

Otac sade, ali kanda je sve zaboravio: 
nije o tom prozborio ni rieči, i tjedan minu 
kao obično. 

Ipak sliedeće se subote pokazalo, da on 
nije zaboravio, ma da je tada šutio. Čim je 
Betika otišla na počinak, eto ti njega k 
ženi, pa je upita, da li je mala štogod 
kazala, da će na Misu. 

»Jest«, odgovori ona, »rekla mi je, da će 
poći, a ja sam joj obećala šibe, ako to 
učini.« 

»Ne će trebati«, otac će, »ja znam nešto 
bolje. Sakrit ću joj cipele. Ona toliko pazi 
na izgled i odielo i toliko je ponosna, da 
joj se ne će htjeti ići bosa u crkvu.« 

I doista, otac uze noću Betičine cipele i 
zaključa ih u ormar, a ključ spravi u džep. 

Sutradan rano Betika ustane, dok su joj 
roditelji još tvrdo spavali. Betika se odje- 
ne, a kad se htjela obući, nema cipela. 
Gdje su? Ta sinoć ih. je metnula kraj po¬ 
stelje. Traži i traži, ali sve uzalud. U taj 
čas probudi se mati i opazi, gdje stoji blizu 
ogledavajući se naokolo. 

»Ajde samo u postelju, Betika. Tata je 
zaključao cipele, da ne možeš izaći.« 

Ali Betika ne pođe natrag u postelju, 
već sade u prizemlje i stane tražiti, bi li 
našla štogod obuće; zaludu. Šta sad? Isus 
sigurno ne želi, da ona dođe na Misu bez 
obuće. Ali u drugu ruku — koliko Ga je 
puta ucvilila! Evo prilike, da popravi kri¬ 
vicu. 

Ne časeći časa uzme svoj šeširić i paleći 
iz kuće bosonoga. Žureći se uz ulicu, niz 
ulicu odjednom stane kao ukopana: e 10 
tamo na uglu stoje dvije njezine suučenice 
i u čudu je motre. 

Betika osjeti, kako joj lice gori od stida. 
Što da učini? One će sigurno propoviedati 
drugoj djeci u školi, pa što će o njoj misli¬ 
ti? Dosta je doduše djece siromašne, ali 
nijedno toliko, da ne bi imalo par cipela 
ili da bi došlo u školu bosonogo. 

Bilo je kasno, da se vrati. Ono dvoje 
djece već je pošlo dalje prema crkvi, i 
Betika pođe za njima. Jedan ili dva puta 
vidjela je, kako se ogledavaju na nju. 

Čim se Misa svršila, odšulja se brže bolje 
iz crkve i glavom bez obzira poteče kući, 
kao da je vile nose. 

Mati je od čuda zaboravila da je iz¬ 
grdi, a otac je jedva mogao vjerovati, da je 
doista bila u crkvi 

»To je bilo samo jedan put«, reče ženi, 
»no drugi put ne će biti toliko srčana, pa i 
sama si mi rekla, da je bila zbunjena, kad 
se vratila.« 

Sutradan se dogodilo ono, čega se Beti- 
najviše plašila. Uniđe ona na igralište, a 
tamo se sabralo u skup mnogo djevojčica; 
sred njih stajale one dvie, što ih je srela 
dan prije. Nekoliko se djevojčica okrene i 
stane motriti njene noge, a ona razabere, 
kako jedna govori: »Ono nije mogla biti 
Betika, eno ima cipele.« 

»Jest, bila je«, odvrati druga, pa se 
okrene Betiici: »Betika, nisi li jučer išla 
bosa k Misi?« 

U taj mah dođe častna sestra na igra¬ 
lište, a Betika misleći, da je ona čula pi¬ 


tanje, zaplače i potrči k njoj: »Nisam mo¬ 
gla đrugčije, njisam mogla.« 

Domala razabere sestra o čemu se radi, 
a onda će kazati Betici, kako se ona njom 
ponosi i kako zna zasigurno, da je i dragom 
Isusu ugodila. Obeća joj, da će skoro smje¬ 
ti ići i na prvu sv. Pričest, ako bude nasta¬ 
vila ići svake nedjelje k svetoj Misi. Se¬ 
stra se nadala, da otac ne će više zaklju¬ 
čavati cipela. 

To je Betiku umirilo, ali je još čvršće 
odlučila, da ne će nikada ožalostiti Isusa. 

Ipak se setra prevarila, kad je mislila, 
da otac ne će više cipela zaključavati. Sva¬ 
ke bogovetne nedjelje otac bi ih zaklju¬ 
čavao uviek misleći, da će mala napokon 
odustati od polazka Mise, jer je dobro 
znao, kako joj mora biti mučno ići ulicom 
bez obuće. 

No u nje je kucalo junačko i, vjerno srd- 
ce, pa premda je osjećala, da svatko gleda 
njezine bose nožice, nije uzmakla. 

Napokon svanu tjedan, kad će primiti 
prvu svetu Pričest. Samo su bile tri dje¬ 
vojčice s njom, jer su je ostale primile već 
nekoliko sedmica prije. Prva će sveta Pri¬ 
čest biti u nedjelju. Betika ne će imati ci¬ 
pela! Da svisne od tuge. Suze ko grašak 

teku joj niz lice. Što da uradi? Ona će se 
uteći ljubavi svoga otca: kakav bio da bio, 
ona je znala, da je on voli. 

Navečer eto ga s posla doma. Betika mu 
se ovije oko vrata i poljubi ga čvrsto ne¬ 
koliko puta. Otac je'zagrli i posadi na 
svoje koljeno. 

»Otče«, progovori Betika, »sliedeće ne¬ 
djelje ja ću primiti prvu svetu Pričest. 
Molim te, nemoj mi uzeti cipela. Zar bi 
ti htio, da ja idem prvoj svetoj Pričesti 
bosonoga?« 

Otac je u prvi kraj mramorkom šutio. 
Nešto ga je gušilo u grlu. Zadnjih se tje¬ 
dana sam sebe stidio gledajući, kako mu 
srčana kćerka svladava ponos, samo da 
može izpuniti kršćansku dužnost. 

»Pa zašto hoćeš da ideš na Misu?« izu¬ 
sti nekim neodlučnim glasom. Onda mu 
diete počne kazivati, kako i njega dragi 
Isus čeka već tolike nedjelje, i kako ona 
ne može viiše Isusu na žao činiti kao nekad; 
»Dragi tata, o kad bi i ti htio doći!« I či¬ 
stim, nevinim pogledom uroni u njegove 
oči. Kao da je svietla sunčana zraka za¬ 
sjala u mraku njegove duše griehom zastr¬ 
te. »Milo moje<t, suznih će očiju, »pobie- 
dila si! U subotu dođi preda me, gdje ra- 

dim, pa ćemo zajedno u crkvu, a ja ti obe¬ 
ćaj em, da ću ti odsad biti bolji otac . . .« 

Betika burno zagrli oca: »Tata jedini, 
kako si me usrećio!« 

Te noći snivaše diete Božje sladke sne. 
Bieli anđeli zlatnih krila sletjeli su s neba 
u crkvu. Rajski pjev napunja joj dušu 
sladkim miljem. Dva divna anđela prate 
otca i nju k oltaru, a mali Isus im se smie- 
ši i ručice pruža. Otčevo lice tako je milo. 
Suze mu teku niz obraze i kako teku pre¬ 
tvaraju se u sjajno biserje, koje anđeo 
skuplja na zlatan pladanj . . . 

Otac održa rieč. U subotu čekala ga 
Betika pred tvornicom i njih se dvoje za¬ 
puti u crkvu. Poslije izpoviedi gleda ona 
otca i ne može ga se nagledati: nešto milo 
i blago razlilo mu se licem, čega dotad ni¬ 
je nikad na njemu zamietila. Išla je uz 
njega lagana kao srna. A tko da opiše nje¬ 
zinu sreću, kad se iste večeri izpovjedila i 
njezina majčica — nakon toliko godina! 

Svanuo dugo i nestrpljivo željkovani dan, 
kad će Isus dragi prvi put pohoditi srdce 
male Betike. Častna sestra pribavila joj 
bielu haljinicu i bielu koprenu, a otac joj 
očistio cipelice, da su sjale, ne možeš ljep¬ 
še. Danas ju nije briga za odielo, nije ni 

kad! Toliko ima da kaže Isusu dragom, 
koji ju je tako brižno i ljubazno čuvao, te 
joj pomogao kroz sve neprilike minulih da¬ 
na. Sladka joj je utjeha bila i nagrada za 
njezine žrtve, kad je gledala, kako otac i 
majka idu k pričestnoj ogradi i primaju 
Boga, kojem će odsada vjernije služiti. 

Vidiš, koliko može diete, koje ljubi Isusa! 

De pokušaj i ti da koga obratiš Bogu. 

Jakica 

Bila je Velika Subota. U velikoj prvo¬ 
stolnoj crkvi u gradu N. biskup je blago- 
slivao krstnu vodu, a svećenici i narod sta¬ 
jali pobožno pri svetom činu. Odjednoć se 
otvore crkvena vrata i unutra uniđe troje 
drobne dječice, tako drobne, da se ovakva 
ne viđaju sama u crkvi. Najstarijemu nisu 
bile ni četiri godine, a najmlađe je moglo 
hodati samo pomoću druge dvojice. Mališi 
nisu nimalo marili za svećenike ni za na¬ 
rod, nego su svečano stupali sredinom 
crkve, dok su stigli gotovo do pričestne 
ograde. Tu stanu i pokušaju pokleknuti, 
dva veća mališa naprave znak križa i onda 
uniđoše u klupu, gdje ostaše klečati dok 
bi izmolio jednu Zdravo Mariju. Tad usta¬ 
nu, pođu malo dalje pa kleknu opet s ve¬ 
likim znakom križa, uniđu u drugu klupu, 
gdje ostanu par trenutaka u kratkoj mo¬ 
litvi. I opet pođu dalje i kleknu u prvoj 
klupi. Sad se činilo, da su posve udovo¬ 
ljili svojoj pobožnosti. Posljednji put po- 


2 Dani srećom obasjani 

kleknu i, kako su svečano unišli, tako sad 
stupahu velikom lađom napolje, tisnu vra¬ 
ta i izčeznu. 

To isto jutro opazila ih je u prvostolnoj 
crkvi neka gospođa, koja je izašla iz crkve 
skoro u isti čas s njima. Dvoje mlađih već 
je sjedilo u dječjim kolicima. Gospođa ni¬ 
je mogla odoljeti želji da im progovori.* 

. »Niste li vi ono troje dječice, što sam ih 
vidjela u crkvi? Idete li često amo, da se 
molite?« 

Tri para velikih svečanih očiju zagleda 
se u visoku gospođu, a najstarije odgo¬ 
vori: 

»Povela sam ove male, da pohode dra¬ 
gog Isusa, da ne bude sam. Mama veli, da 
Isus voli malu djecu«, i ponosno pogleda 
svog malog brata i sekicu. 

»A koliko vam je godina?« 

Meni je blizu četiri, Jakici dvije i pol, 
a Bebici jedna i četvrt. Mi stanujemo tu 
kraj Isusa.« 

»Bez sumnje dragi Isus rado vidi troje 
tako dobre dječice.« 

Rekavši to turi svakom u ručicu malen 
novac i ode svojim putem, a mališi uzmu 
promatrati novac, što su ga tako nenadano 
dobili. 

Dva, tri tjedna poslije toga gospođa 
ugleda iste one mališe, kako idu od svete 
Mise sa svojom majkom. Kad su stigli do 
crkvenih vrata, prepoznaše ju, a mala Beba 
povuče majku za haljinu i reče: 

»Mama, to je ona gospođa, koja nam je 
dala novčiće b< 

Gospođa t ’ rene, nasmieši se djeci i 
reče: »Ah, to ma tri mala prijatelja 
dragog Isusa!« I potom stade majci priča¬ 
ti, kako su pohodili Isusa i koliko joj se 
mililo vidjeti ih onako pobožne u crkvi. 

»Djeca vole ići u crkvu, pa i Beba«,,od¬ 
govori majka. »Tko stanuje ovdje, Bebo?« 
upita malu, koju je digla u naručaj, i po¬ 
kaže prema crkvi. 

»Dragi Isus!« odgovori mala i dobaci 
rukom poljubac prema crkvenim vratima. 

* 

Prošle su odonda četiri godine. Sve tro¬ 
je išlo već u školu, jer je Beba već navr¬ 
šila pet godina. Jedne nedjelje samo je 
dvoje djece bilo na Misi. Tetka i Jakica 
bijahu težko bolestni, pa je majka morala 
ostati doma, da ih dvori, tako pričahu do¬ 
broj gospođi, koja je bila sada već davna 
prijateljica triju mališana. Sliedeće nedje¬ 
lje opet nije bilo majke s njima u crkvi. 
Marica kazivaše gospođi: 

»Tetka je pošla u nebo. Velečastni je do¬ 
nio Isusa iz crkve u našu kuću, a Isus je 
poveo tetku natrag u nebo.« 

A mala Ankica doda: 

»Jakica hoće da pođe za njom. Sve moli 
mamu, da mu dovede sveć^ ka.« 

No mama veli, da jr još premlad«, 
opet će Marica. 

Onog dana dođe gospoja da obađe Ja- 
kicu. Mališ je ležao u postelji, lice mu je 
gorjelo od vrućice. Jako se obradovao, kad 
je ugledao dobru gospoju, i odmah je za¬ 
molio, neka mu dovede svećenika: 

»Zar ne ćete zamoliti Velečastnoga, da 
mi donese Isusa? Ja želim Isusa!« 

Gospođa obeća, da će pozvati svećenika 
i Jakica se smiri! 


Istu večer dođe svećenik. Dugo je go¬ 
vorio s Jakicom, koji mu priobći veliku 
svoju želju, da primi svetu Pričest. 

Svećenik je razabrao, da Jakica sasvim 
dobro razumije, tko će doći k njemu u svetoj 
pričesti, te reče majci, da nema razloga, 
zašto se Jakica ne bi pričestio, premda mu 
je bilo istom šest godina. U ono' do¬ 
ba morala su inače djeca čekati do svoje 
dvanaeste ili trinaeste godine, da prime 
prvu svetu Pričest. 

Lice se Jakice preobrazilo rajskim mi- 
ljem, kad mu rekoše, da će dragi Isus doći 
k njemu. Jakica se prvi put izpovjedio 
istu onu večer, a svećenik praštajući se 
obeća, da će mu sutradan ujutro donieti 
Božanskog Spasitelja. 

Jakičina je majka brižno uredila sobu: 
ta u nju će doći sam Bog i Spasitelj Isus 
Krist! Nigdje ne bi bio mogao naći ni praš¬ 
ka. Na zgodnom mjestu, baš sred sobe, 
postavila je stolić pokriven čistim bielim 
platnom, na stolu stajaše razpelo među 
dvie blagoslovene svieće, nešto cvieća, 
posudica svete vode i mala čašica vode, u 
kojoj će svećenik oprati ona dva posveće¬ 
na prsta, kojima prima svetu Hostiju. 





Jakica je budnim okom pratio sve pri¬ 
prave i radost mu odsievala s lica. Bio je 
slab, vrlo slab i težko je mogao govoriti, 
no ipak jedan ili dva puta reče majci: 

»Jelde, majčice, bit će liepo poći u nebo 
s dragim Isusom?« 

»Jest, zlato, liepo će biti«, odvrati majka 
smiešeći se kroz suze ... 

Jakica je doduše bdio i mnogo trpio ve¬ 
lik dio noći, no ipak se nije ni jednom po¬ 
tužio, dok je majka strpljivo sjedila na ru¬ 
bu postelje ijsve pokušavala da olakša mu¬ 
ke svom ljubljenom čedu. 

»Ne plači, majčice, Isus će skoro doći k 
meni!« 

Rano sutradan Marica je pazila na prozo¬ 
ru te prva donese Jakici glas, da Isus do¬ 
lazi! Majka dade svakoj djevojčici goruću 
svieću u ruku te pođe snjima na kućna 
Vrata i klekne, kad je ulazio svećenik no¬ 
seći Isusa. 

Jakica je bio odveć slab, da bi se mogao 
pridići, no oči mu sjahu blaženstvom: eto 
Isus je doista došao! Isus će ga uzeti u 
nebo, gdje ne će biti muke ni trpljenja . .. 

Svi kleknuše kraj njegove posteljice, 
majka, dvie njegove sestrice i gospođa, ko¬ 
ja je došla, da bude kod prve i — zadnje 


Jakičine Pričesti. Jakica je primio dragog 
Isusa s velikom pobožnošću. Nakon malo 
vremena svećenik uze na glas moliti neko¬ 
je lagane molitve, da Jakica mogne za njim 
moliti, a zatim sađoše svi u prizemlje pu¬ 
stivši ga sama s Bogom njegovim, zaklop- 
ljenih oči, ruku prekrštenih na prsima . . . 

Malo vremena iza toga majka se uzpne 
u Jakičinu sobu noseći mu okrepe. Ležao 
je baš onako, kako ga bjehu ostavili, samo 
su mu oči bile otvorene, a na usnama le¬ 
bdio mio posmjeh. No kad je majka pri¬ 
stupila bliže, vidje, da je na postelji samo 
tielo jezina djeteta. Nevina je njegova du¬ 
ša poput biele golubice poletjela s Isusom 
u sjajne nebeske dvore .. . 

Ćiril 


Upravo su mu bile četiri godine, kad je 
došao prvi put u školu, okrupan dječarac, 
lica anđeoskoga, velikih očiju, plave kovr- 
časte kose, odjeven u svietlomodru halji¬ 
nicu — ma, stani pa slikaj! 

U tili čas sva ga djeca zavoljela, svak se 
otimao da sjedi kraj njega. Na igralištu 
djeca ga htjela gotovo zatrpati sladkišima, 
dok ga častna sestra Leonila ne opomene, 
da će oboljeti, ako bude jeo odviše slad- 
kiša. 

U školi je bio dobar, pa je pomno pazio 
na sve, što je sestra govorila. Što bi se dru¬ 
gima naredilo, uvijek bi radio i on, prem¬ 
da ga je majka dala u školu onako mla¬ 
đahna baš stoga, što je doma znao na¬ 
praviti štete. 

ćirilova je kuća bila pola sata hoda od 
škole. Reklo mu se, da nikad ne smije otići 
s igrališta, dok ne dođe po njega majka ili 
uzgoj iteljica. Majka je pripoviedala čast- 
noj sestri, da je Ćiril već dva puta pobje- 

gao od uzgojiteljice, pa se na mališa briž¬ 
no pazilo, dok ne bi došla po njega majka. 

Nekoliko je tjedana sve išlo kako treba. 
Ćirilu se milila škola. 

• 

Ali jednog dana majka je zakasnila, go¬ 
tovo sva druga djeca otišla kući, samo je 
ostao na igralištu Ćiril s još troje djece, a 
s njima učiteljica. Jedan, dva puta poletio 
Ćiril da vidi, ide li majka ili uzgoj iteljica, 
ali kako njih nije bilo, stao se na novo igra¬ 
ti. Jedna djevojčica pala i ogrebla koljeno. 
Učiteljica ju podiže, da će je odvesti u 
školu i oprati joj koljeno, pak reče djeci, 
neka se mirno dalje igraju, dok se vrati ili 
tko dođe po njih. Tek učiteljica otišla s 

igrališta, naš Ćiril opet poleti vidjeti, ide li 
majka. Ali na ulici nije bilo nikoga. Ćiril 
pomisli: Idem ja majci u susret. Tako on i 
učini. 

Pet minuta zatim eto njegove majke, ali 
igralište bijaše prazno! Nigdje ni žive du¬ 
še, Gdje je Ćiril? Majka uzela tražiti, ali 
dakako uzalud. Nitko nije umio kazati, kud 
je otišao. Učiteljica se bila vratila na igra¬ 
lište, no ne našavši nikoga, pomislila, da su 
djecu odveli kući. 

Ćirilova majka bila u stoi briga i tražila 
ga ulicama, ali njega nema te nema. Na¬ 
pokon se žalostna zaputi doma nadajući se, 
da je može biti sam došao kući. Otac Ćiri- 
lov pošao na redarstvo, ali tamo mu reko¬ 
še, da imaju pod ključem velikih nevalja- 
naca, no za Ćirila nisu znali ništa reći. Uz¬ 
goj iteljica upravo htjela da pođe vidjeti u 
školu, kad uniđe u kuću mali nevaljanac, 
rumen, svjež, bez bojazni se smiešeći. 

Majka sakrije svoju veliku radost pa ga 
dočeka s oštrim ukorom: 

»Ti opaki, dečko! Kako si smio ovako oti¬ 
ći iz škole? Čekaj, sad ćeš dobiti šibe, da 
ne zaboraviš, dok si živ, kako treba slu¬ 
šati.« 

Kad je krivac dobio zasluženu kaznu i 
prestao jecati, majka ga uze poučavati, ka¬ 
ko je ružno i grješno učinio, što je bio ne¬ 
poslušan. 

»Nisam li ti kazala toliko puta, da ne 
smiješ nikad ići na ulicu sam?« 

»Ja nisam išao sam, moj Anđeo Čuvar 
išao je uvijek kraj mene.« 

»Tko?« u čudu će majka. 

»Moj Anđeo Čuvar. Sestra veli, da je on 
uvijek uz mene.« 

»To je istina«, reče majka, »ali ja sam ti 
kazala, da čekaš mene ili uzgojiteljicu. 
Tvoj se Anđeo Čuvar žalosti, kad te vidi 
neposlušna.« 

Ćiril obeća, da ne će nikad više otići, 
dok tko ne dođe po njega. 

Sutradan pripoviedala majka častnoj 
sestri, što se dogodilo, a sestra će joj: 

»Sigurno ga je Anđeo Čuvar štitio na 
čudesan način. Pomislite, dječačič od četi¬ 
ri godine pa da nađe put kući tako daleko, 
i još kroz tako prometne ulice«. 

* 

Minula godina dana od ovog dogođaja. 
Škola je davala predstavu, a Ćirila izabra¬ 
la sestra, da predstavlja Malog Isusa. U 






bieloj haljinici izvezenoj zlatom, sa zlat¬ 
nim viencem okolo plave kose, bio je tako 
ljepušan, da je poslije predstave svaki htio 
s njim govoriti. 

No Ćiril se nije uzoholio, nasuprot na¬ 
kon ove predstave počeo se on kud i kamo 
više zanimati za katekizam. Uviek je htio 
da još više sazna o Malom Isusu. On je 
dobro osjećao, da mora Malom Isusu biti 
sličniji, odkad je Njega u predstavi pri¬ 
kazivao. Kadšto bi rekao: »Sestro, šta bi 
dragi Mali Isus činio, kad bi On bio sada 
ja?« Drugi je put kazao jednoj maloj dje¬ 
vojčici: »Ti ne možeš nikad biti tako slična 
Isusu kao ja, jer ti si samo djevojčica a 
ja sam dečko.« 

On još nije znao, da mi postajemo slič¬ 
niji Isusu po tome, da zaodievamo dušu 
ljepotom kreposti i vrline. 

* 

Sliedeće godine, kad je častna sestra i- 
zabrala djecu, koja će se prvi put izpovje- 
diti, mali je Ćiril tako usrdno molio, da bi 
i njega pripustili svetoj izpoviedi! I prem¬ 
da još nije imao običajnih godina, sestra 
mu je ipak želji udovoljila. Bio je bistre 
pameti, a i pobožan,/pa je brzo naučio mo¬ 

litve i umio odgovarati na sva pitanja, što 
su se stavljala djeci, da se vidi, da li ra¬ 
zumiju, šta će da čine. Nije dakle čudo, što 
je Ćiril ne samo bogoljubno i kako treba 
obavio prvu svetu izpovied, nego ga je 
domalo častna sestra uvrstila među one, 
koji će primiti prvu svetu Pričest. 

Tko sad sretniji od njega! Mali Isus, kog 
je toliko ljubio, doći će eto u njegovo srd- 
ce; sad će lako postati sličan Njemu, jer 
će mu dragi Isus lasno kazivati, što valja 
da čini. Oči su mu sjale od uzhita, dok je 
sestra tumačila kršćanski nauk. Samo da 
ne treba tako dugo čekati! 

Ipak mu je mutilo veselje: majci nije 
bilo po volji, da bi Ćiril tako mlad primio 
svetu Pričest. Drugo je izpovied, to neka, 
ali sveta Pričest — to je opet sasvim dru¬ 
go. Njoj je bilo dvanaest godina, kad je 
pristupila prvi put svetoj Pričesti, tako je 
govorila, i bila je podobna da razumije, 
što čini. A bio je to, reče, tako divan dan, 
pun radosti i blaženstva, da joj je i danas 
jošte milo, kad ga se spomene. Primi li 
Ćiril presveto Tijelo onako mlad, on će za 
kratko vrijeme zaboraviti dan svoje prve 
svete Pričesti. 







Sestra joj reče, kako je želja Svetoga 
Otca, da djeca prime svetu Pričest prije, 
nego dušu okaljaju smrtnim griehom; ja¬ 
košću, što će im dati sveta Pričest, ta će 
se mala djeca lakše očuvati mnogih grieha, 
u koje često djeca upadaju. Još je podsje¬ 
tila Ćirilovu majku, kako je naš Gospodin 
ukorio svetoga Petra, kad nije dao djeci 
da priđu k Njemu. 

»A sjetite se, draga gospođo, kako dru¬ 
gi vole maloga Ćirila, kako je drugima 
milo imati ga uza se, a eto Isus ga ljubi 
kud i kamo više i želi prebivati u njemu. 
Zašto da čekate, dok bi se ta nevina duša 
prije okaljala griehom, nego je Isus unišao 
u nju?« 

»Ali«, opet će majka, »Ćiril toga ne bi 
ni razumio!« 

»O, on razumije posve dobro, da će pri¬ 
miti Isusa pod prilikama kruha, a to je 
sve, što se zahtieva, premda on dakako 
zna puno više; nego ja ću mu dati nekoliko 
pitanja pred vama. Iznenadit ćete se, koli¬ 
ko toga on doista znade i kako gori od 
želje da primi ovo veliko svetotajstvo.« 

ćiril bude pozvan. Za čas eto ga u sobu. 
Stojeći kraj sestre odgovaraše redom na 
sva pitanja jasno i sigurno. Kad mu je ses¬ 

tra rekla, da majka drži, da je još pre¬ 
mlad za prvu svetu Pričest, on se okrene 
majci i reče joj suznih očiju: 

»O majko, zar ćeš mi braniti biti s Malim 
Isusom? Ja ću biti tako dobar! Sestro, daj¬ 
te molite mamu, neka me pusti«. 

Majku je iznenadila djetetova žarka že¬ 
lja za božanskim Otajstvom te ona obeća, 
da će stvar još promisliti. 

Odsada joj Ćiril nije dao mira. Svaki bi 
ju dan pitao: 

»Majčice, zar ne, ti ćeš me pustiti orvoj 
svetoj Pričesti? — Daj, pusti Malog Isusa 
, u moje srdce!« 

Napokon majka pristade. Ćiril joj skoči 
oko vrata i stane ju cjelivati ko nikad prije: 

»Majčice, zlatna majčice, ah kako si 
dobra!« 

Ćiril je nastojao iz petnih žila da bude 
dobar. Sad je bio tako poslušan, da je 
majka opazila veliku promjenu na njemu, 
pa je to i priobćila sestri, a i to, kako na 
izletu nije htio piti limunade, te kad ga je 
zapitala, zašto ne će da pije, on je od¬ 
govorio: 

»To ću prikazati Malom Isusu, kad prvi 
put dođe u moje srdce.« 

»To je bilo tako liepo«, završi majka 
svoje izvješće, »no ja mislim, kad sve jed¬ 
nom mine, on će biti opet isti mali nevalja- 
nac, koji je bio i dosad.« 

No majka se taj put prevarila. Ćiril je 
s privolom majke išao svetoj Pričesti vrlo 
često poslije prvoga velikog dana. Dakako 
imao je i on svoje male mane, no nikad 
se nije odrekao želje da bude sličan Malom 
Isusu, pa se tako ozbiljno trudio da bude 
valjan, da je omilio svima, i doma i u ško¬ 
li, a najviše Isusu dragom, koga je nasto¬ 
jao tako vjerno ljubiti i nasljedovati. 

Terezija 

Sva su se djeca skupila u velikoj dvora¬ 
ni jedne samostanske škole u Belgiji i če¬ 
kala znamenitog misionara, koji će im 
govoriti o ljubavi presvetog Srdca Isusova 
te im protumačiti, kako bi Mu mogli poka¬ 
zati da Ga ljubimo. Najmanju su djecu 
sestre poslale kući, samo ih je troje ili če¬ 
tvero ostalo, jer su morala čekati svoje 
starije sestre. Ova su sitna dječica smjela 
pribivati misionarevu govoru, samo su mo¬ 
rala obećati, da će biti mirna ko baje. Evo 
zašto se mala Terezica našla ovo popodne 
u školi sjedeći s velikim djevojčicama. 

Dobri svećenik najprije zapita djecu, da 
li ljube Presveto Srdce, pa ako Ga ljube, 
da li bi htjela i druge potaknuti na to, da 
i oni ljube ovo premilo Srdce. 

Dakako, sva su djeca radostno odgovo¬ 
rila: »Ljubimo! Hoćemo!« 

»Ali«, nastavi svećenik, »jeste li sigur¬ 
ne, da doista ljubite Srdce Isusovo? Jer 

nikad ne ćete predobiti druge, da Ga lju¬ 
be, ako Ga najprije vi same ne ljubite. Kad 
je Isus dragi htio zaizkati od svetog Petra, 
da bi za Njega radio, najprije ga je zapi¬ 
tao, da li je posve siguran, da Ga ljubi. 

»Šimune, reče Isus, ljubiš li me?« 

»Jest, Gospodine, reče sveti Petar, Ti 
znaš, da Te ljubim. 

Ali je Isus htio biti sasvim siguran, 
te. je Petra zapitao drugi, pa i treći put: 
,Šimune, ljubiš li me više od ovih?’ i kad 
je sveti Petar i drugi i treći put rekao Isu¬ 
su, da Ga ljubi, istom onda mu je predao 
službu, da bude Papa i da vodi sve ljude 
k Bogu. 

A evo danas Isus gleda vas, jest, vas, 
draga djeco, i opet On pita: .Ljubite li Me 
više nego ostali? više nego ljudi, acđu 
kojima živite, tisuće i tisuće, koje Me 
ne poznaju ili ne će da za Me znadu’? Pa 
šta ćete odgovoriti? 

Zar ne, vi ćete odgovoriti: Jest, Isuse 
dragi, mi Te ljubimo. Mi bismo rado i dru¬ 
ge učile, kako će Te ljubiti, ali zar mi to 
možemo? Mi smo još samo djeca, mi ne 
možemo poći tia ulicu i propoviedati. 

Istina, vi ne možete izaći na ulicu i na¬ 
učavati, ali ima nešto drugo, što vi možete 

činiti: vi se možete moliti, vi možete iz- 
prositi ljudima, koji ne mare za Isusa, ve¬ 
like milosti, a pomoću ovih milosti oni će 
ga spoznati i zavoljeti. Ima jedna molitvi- 
ca, tako kratka, da ju i najmanje diete 
može lako naučiti, može ju svuda moliti, 
za poslom, kod igre, u postelji. Evo je: 

Presveto Srdce Isusovo , daj dc dođe 
kraljevstvo Tvoje! To nije težko, jelde? 
Presveto Srdce Isusovo, daj da dođe kra¬ 
ljevstvo Tvoje! 

To je eto prvo, što možete činiti: mo¬ 
lite tu molitvicu često, ali pažljivo. Sad ću 
vam kazati drugo. Vi sve idete svetoj Pri¬ 
česti svakog tjedna, a neke i svaki dan. 
Sretnih li vas! Evo, jednom u tjednu pri- 
kažite Bogu svetu Pričest za obraćenje ko- 

jeg grješnika — vi idite svetoj Pričesti 
mjesto njega. Može biti imate nekoga, koji 
vam je srdcu osobito drag; može biti je to 
otac ili majka ili ujak, koji nikad ne ide u 
crkvu, koji ne ljubi Isusa. Primajte svetu 
Pričest za njih; recite dragom Isusu, da ste 
došle mjesto njih, da izprosite za njih mi¬ 
losti. Napokon, vi možete još nešto za njih 
učiniti: prikazujte male žrtve.« 

Dok je svećenik govorio, Terezica je sje¬ 
dila tako mirno, da se cielo vrieme nije ni 
makla. Pozorno je slušala i razumjela sva¬ 
ku rieč, jer je svećenik govorio posve jed¬ 
nostavno. 

Sve ja to mogu činiti, reče ona u sebi. 
Za dva ću tjedna primiti prvu svetu Pri¬ 
čest, a već znam i onu molitvicu: Presveto 
Srdce Isusovo, daj da dođe kraljevstvo 
Tvoje! 

Svaki dan, a i mnogo puta u danu Tere- 
zija je izgovarala molitvicu. Nakon dva 
tjedna bio je dan njezine prve svete Pri¬ 
česti. Kad se vratila na svoje mjesto s 
Isusom u srdcu, reče Mu: »Dragi Isuse, ova 
je Pričest za mene. Molim Te, daj mi mno¬ 
go, nrnogo milosti; no sutra ću doći za tatu 
i mamu. Od srdca Te ljubim, te želim, da 
jednog dana s Tobom živim u Tvom div¬ 

nom stanu na nebu, ali ja želim, da k Tebi 
dođe i moj tata i moja mama. A Ti znaš, 
Isuse mili, oni Te ne ljube; ne idu nikad u 
crkvu, pa ću evo ja dolaziti, da izprosim 
milosti za njih. Ne znam, kako ću ja to či¬ 
niti, no ja ću doći svako jutro; doći ću za 
njih.« 

Cieli je onaj dan Terezija mislila o tom, 
što je rekla Isusu, kako mu je obećala, da 
će sutradan poći na svetu Pričest. No kako 
li će ona izvršiti svoje obećanje? Crkva je 
doduše blizu, gotovo preko puta njiho¬ 
ve kuće, u tom nije bilo zapreke. Ali ona 
je spavala u posteljici u istoj sobi s tatom 
i mamom: kako će ona jutrom ustajati, a 
da oni toga ne opaze? 

One je noći kasno usnula, no ipak se u- 
jutro rano probudi i stane se bojažljivo 
razgledavati po sobi. Srećom su roditelji 
tvrdo spavali, te ona posve tihano sade s 
postelje, prebaci nešto odiela i odšulja se 
niz stepenice. Kućna vrata otvori lagano i 
našavši se na ulici potrči ko srna u crkvu. 
Pobožno primi svetu Pričest, kaošto je obe¬ 
ćala, no nije ostala dugo u crkvi, nego opet 
pohiti što je brže mogla kući, uzpne se po¬ 
tiho uz stepenice i uvuče se u svoju po¬ 
stelju prije, no su se tata i mama probudili. 

Sutradan učini ona isto tako, pa treće 
jutro, pa četvrto, i ovako šest, sedam puta. 
No posljednja dva ili tri puta roditelji su 
samo driemali te su opazili, da je nekud 
izašla i nakon malo vremena opet se vra¬ 
tila. Oni se pitahu: »Što li se to dogodilo 
našoj maloj? Kamo to ona ide jutrom?« 
Sliedeće jutro otac je bio budan pa je čuo, 
kako je Terezija ustala, no ne reče ništa. 
Ali kad je čuo, da su se kućna vrata otvo¬ 
rila, ustane i pogleda na prozor. Tereza 
žurno ulazi u crkvu. 

Kad se malo kasnije diete vratilo, otac i 
mati bijahu posve budni. 

»Gdje si bila?« upitat će otac. 

»O otče, ne ljuti se«, odvrati Terezija 
sklopivši ruke, dok joj se oči napuniše su¬ 
zama. »Nisam htjela u nebo bez vas, pa sam 
svako jutro bila kod Isusa, da izprosim mi- 
' losti za tebe i mamu, da i vi dođete u nebo.« 

Šta su mogli roditelji na to kazati? bili 
su u srdcu ganuti. 

»Samo se ti liepo dalje moli«, rekoše, 
»i mi ćemo doći.« 

Sutradan je Terezija slobodno polazila 
svetoj Pričesti, ali sad nije išla sama, nego 
s dragim roditeljima. Ta mala curica od 
osam godina bila je misionar našeg dra¬ 

gog Spasitelja kod svojih roditelja — ona 
ih je naučila ljubiti dragog Isusa. Odonda 
tata i mama još više vole svoju zlatnu Te- 
reziju, ,a i ona njih. 

Deder i ti nauči nekoga da ljubi našeg 
milog Spasitelja. 

Petica 


Tri mala plavokosa junaka, Perica, Ivo 
i Josip, tri rumene jabuke, živi kao vjeve¬ 
rice, nemajuć mira ni za čas: iz modrih 
im očiju sieva obiest i vragolija . .. Perici, 
najstarijemu, bilo samo šest godina, no 
ipak je mislio, da je velik dečko prema 
svoja dva malena brata, od kojih su jed¬ 
nome bile tek tri, a drugome četiri godine. 
Dva sata svakoga jutra sprovodili bi mališi 
sa svojom odgojiteljicom, a onda bi pošli 
danomice u pohode svojoj »staroj mami«, 
koja je stanovala na drugom kraju grada, 
a imala je u ormaru veliku kutiju suhoga 
voća posutog debelom naslagom šećera. Za 
vrieme jutarnjeg pohoda stara bi mama 
izvadila kutiju i svakog bi mališana po¬ 
zvala da uzme po jedan komad slastnoga 
voća. Nije čudo, da su dječaci željno iz¬ 
gledali svoju dnevnu šetnju. 

Popodne bi se ta tri junaka igrali u vrtu, 
dok bi odgojiteljica sjedila u blizini i kr¬ 
pala čarape. 

Jedno popodne ponestane joj vune te 
ona ostavi svoje štićenike na tratini i ode 
u kuću. Mislila je, da će se zabaviti u kući 
samo dva, tri časka, no u dječjoj sobi na¬ 
đe toliko toga da uredi i pospremi, da je 
neopazice minulo i pola sata. 

Dječaci opaziše, kako je odgojiteljica 
unišla u kuću, i kad se nađoše sami, stanu 
gledati okolo, da naprave kakvu vragoliju. 
Perica uperi pogled u jabuke na kraju vr¬ 
ta. Više im se puta reklo, da ne smiju di¬ 
rati jabuka, no Perica je to već zaboravio. 

»Hajdmo, Ivice«, klikne radostno, »uzmi¬ 
mo nekoliko jabuka!« 

Dva mlađa dječaka skoče na noge i po¬ 
hite za Pericom. No, puste li žalosti! Ja¬ 
buke, za koje im je odgojiteljica rekla đi 
još nisu zrele, vis jele su odveć visoko, pa 
ih nisu mogli doseći. Perica podigne Josi¬ 
pa, no uzalud mu trud. Visoko je! Na svo¬ 
ju sreću, bolje rekavši nesreću, uoči Perica 
dugačku motku. 

»Sad ste moje!« poviče i stane udarati 
po granama. Desetak zelenih jabuka pane 
na tle. 

Svak uzme po jednu u svaku ruku i dje¬ 
ca odu natrag na svoje mjesto na tratini. 
Tu posjeda ju i uzmu slastno jesti kisele 
jabuke. Ni glasa nije bilo od njih čuti. 

Odgojiteljica se vrati i pohvali ih, što su 
bili tako mirni i dobri, dok je ona bila u 
kući, i reče, da joj je milo, što se smije u 
njih pouzdati. 

Mali se lopovi pritajiše te s posmjehom 
primiše nezasluženu pohvalu. Ali stara je 
rieč i istinita: * 

Zaklela se zemlja raju, 

Da se svekolike tajne znaju! 

Tajna se malih vragoljana prije saznala, 
negoli su oni slutili. Evo kako je došlo! 
Malom Jozici navečer bi zlo, pak je 
morao doktor doći. Majka je bila u sto 
briga, da nije mališ štogod nezdravo pojeo. 
Odgojiteljica i kuharica izjaviše, da su 
djeca jela najobičniju hranu, pače toga da¬ 
na nisu dobila ni sladkiša. 

»Strah me je«, reče majka, »nisu li u- 
brala u vrtu kakvu otrovnu jagodu.« 

Kad je Perica, koji je prisluškivao, čuo 
rieči »otrovne jagode«, stane drhtati od 
straha. Zar su nezrele jabuke otrovne? 

Sad ako Jozica umre, onda će on biti kriv! 
Srdce mu je zamiralo od užasa. 

»Mama, mama«, poviče Perica, »ja ni¬ 
sam znao, da su otrovne. Svi smo ih jeli, 
svaki po dvije. Zar ćemo umrieti?« 

»Što ste jeli?« upita majka u strahu. 

»Otrovne jagode s jabuke«, dahne Peri¬ 
ca. »Streso sam ih batinom, dok je odgoji¬ 
teljica, bila u kući. Svak je dobio po dvie.« 

Majka se nije mogla suspregnuti od po- 
smjeha: otrovne jagode na jabuci! Sad 
zna, Jozica je obolio od zelenih jabuka. 
Bilo mu je jako zlo. Ona sjedne na stoli¬ 
cu, uzme Pericu na koljena i stane ma raz- 
lagati, kako je krivo uradio, što nije slu¬ 
šao, pa je još svoja dva mala brata učio 
zlu; koliko puta im se kazivalo, neka ne 
diraju jabuka, i tek se odgojiteljica okre¬ 
nula, već su prekršili zabranu. Još mu je 
tumačila, kad nema nje ili odgojiteljice 
kod njih, onda bi morao on njih zastupati 
i biti njima maleni anđeo čuvar. 

Perica je ozbiljno slušao, što mu je maj¬ 
ka govorila, a onda je zagrli oko vrata i 
reče: 

»Mama, ja ću biti dobar, nikad više ne 
ću ih učiti zlu.« 

A kad je malo kasnije molio svoju ve¬ 
černju molitvu, dodade: 

»Dragi Isuse, pomozi mi, da budem an¬ 
đeo čuvar Ivici i Jozici, i ne daj, molim 
te," da umre Jozica ovaj put.« 

Kadgod bi mogla, majka bi uviek spre¬ 
mila sama svoja tri sinčića u postelju. Naj¬ 
prije bi im ona govorila o dragom Spasite¬ 
lju i blaženoj Gospi, a onda bi joj oni ka¬ 
zivali, što su radili preko dana i da li su 
bili valjani; kad bi već bilo vrieme da leg¬ 
nu, dječaci bi klekli na pod i molili za 
njom svoju dječju večernju molitvu. 

Došao Božić i s njim mnoga radost za 
malo i veliko. Po Božiću će Perica poći 
prvi put k svetoj izpoviedi. Majka ga je 
učila molitve i tumačila mu taj divni sa- 
kramenat. 

Perica se plašio: »Počinio sam toliko 
grieha, da ću sigurno dobiti veliku pokoru,« 

Majka ga je mirila govoreći, kako je 
dragi Isus trpio i za naše griehe pokoru 
činio, a mi moramo također nešto učiniti i 
svoju pokoru združiti s njegovom. Još mu 
je rekla, da svećenik na izpoviedi zadaje 
samo malenu pokoru, a drugo ostavlja na¬ 
šoj dobroj volji. 

U to se doba Perica počeo kratiti da mo¬ 
li svoje molitve s malom si braćom. 

»Ja ne mogu misliti, kad oni kazuju rie- 
či za mnom. Bi li ja smio ići u tvoju sobu, 
majko, da se molim?« 

I tako, kad bi došlo vrieme molitve, dva 
bi mališana klečala uz majčina koljena, a 
Perica bi pobožno klečao pred malim ol¬ 
tarom u majčinoj sobi, gdje se on može, 
govorio bi, moliti kako treba. 

Uoči korizme majka je pripoviedala 
svojim mališima o muci dragog Spasitelja. 
Perici je tumačila, kako je običaj u koriz¬ 
mi uzkratiti si nešto ugodno, da činimo 
pokoru i da budemo sličniji Isusu, koji je 
žrtvovao sve za nas, jer nas je ljubio. 

»Čega bih se ja odrekao?« upitat će Peri¬ 
ca. Majka mu reče, neka on sam izabere. 

Perica mislio i mislio i napokon smislio: 
to će biti baš dobra pokora, ako se od¬ 
rekne suhoga voća iz kutije stare mame. 
Sliedeće večeri on priobči majci, koju je 
pokoru izabrao. Majka ga poljubi i reče, 
da mu to svakako ne će biti odveć težko. 

»To će biti pokora za to, što sam uzeo 
jabuke i skrivio, da je Jozica lani obolio.« 

Sliedećega tjedna svanu korizma. Na 
Pepelnicu pošao je Perica s majkom u 

^ crkvu, a sutradan odu dečki po običaju 

staroj mami u pohode. 

Toga je jutra stara mama upravo otvo¬ 
rila novu kutiju suha voća. Uh, šta je bilo 
fino! Ivica i Jozica uzeše svoj dio, no Pe- 
rica na veliko čudo stare mame ode naglo 
k prozoru i reče: 

»Hvala, bakice, danas ne ću«, i pričini se. 
kao da jako pozorno motri crvenkapu u 
bašči. 

»Šta ti je, sinko?« dobra će starica za¬ 
brinuto, »zar ti nije dobro?« 

»Jest, hvala, bakice«, odgovori mali po¬ 
kornik ne obazirući se nimalo na kutiju: 
napast je bila odveć jaka. 

Sutradan opet Perica odolio želji za 
slastnim voćem, koje je mogao dobiti, ali 
navečer prizna majci, da nije nikad mislio, 
da će mu ta žrtva biti tako težka. 

Majka mu odgovori: »Sinko, pa ti možeš 
posve slobodno uzeti voće kao i prije, ako 
želiš. Ne jnisliš li, da će biti bolje, ako 
odabereš nešto lakše?« 

Ali Perica ne htjede mienjati. »Ne, 
majko«, on će, »ja hoću da činim nešto 
težko. Tim ću pokazati Isusu, da ga doista 
ljubim. On je puno više učinio za me.« 

Sutradan majka izpriča bakici sve, kako 
je bilo, pa bakica nije više silila Perice 
da uzme od nje voća. Kadgod bi ugledao 
kutiju, otišao bi k prozoru, sve dok kutija 
ne izčeznu u ormaru. Svaki je dan osjećao, 
da mu je lakše, a nakon petnaest dana 
reče majci, da već gotovo za to i ne mari. 

I majka i bakica radovale su se Perici, 
a dobro su znale, da ga Isus dragi veoma 
ljubi radi njegove samozataje. 

Na Uskrs dade mu stara mama osim 
običajnoga dara još toliko novaca za siro¬ 
mahe, koliko bi stajalo voće. 

»Evo«, reče starica, »sad možeš doista 
darivati dragog Isusa.« 

Perici je srdce igralo od radosti, i prem¬ 
da je onog dana dobio više liepih darova, 
on je najvolio ovaj od stare mame za siro¬ 
mahe . .. 

Sad se Perica počeo pripravljati' iia 
svoju prvu svetu Pričest, koju će primiti 
na Tielovo. Čudna li slučaja: one je godi¬ 
ne Tielovo padalo na Peričin sedtni rođen¬ 
dan! 

Pripravljao se za taj veliki dan veoma 
brižno. Jutrom bi mu to bila prva misao, 
večerom zadnja. Svakog jutra, kad bi se 
vraćali sa svoje šetnje, on bi molio od¬ 
gojiteljicu, da odabere ulicu, koja je vo¬ 
dila kraj. crkve, i on bi svaki put unišao i 
čas-dva se poklonio Isusu dragom u pre¬ 
svetom Otajstvu. 

Kad ga je majka pitala, koje će male 
prijatelje pozvati na čaj na svoj rođeni 
dan, on odgovori: 

»Molim, majko, neka bi došli sutradan. 
Ja bih rado samo Isusa za svoj rođendan.- 

Majci prosuziše oči od radosti. 

Svanulo Tielovo, a majka i otac i Peri¬ 
ca klečahu zajedno kod pričestne ograde. 
Perica je primio prvi put svog milog Isusa. 
Taj je dan Perica sproveo vrlo mirno i sa¬ 
brano. Vidjelo se na njemu, da mu je 

srdce puno Isusa. U njegovoj sreći nisu 
ga mogli pomesti ni mnogi darovi, što su 
stizali. 

A kad je već minula prva Pričest i pro¬ 
šao rođendan, a dan za danom tekao u 
nepovrat, Perica bi znao reći, da nikad 
nije osjećao onolike sreće kao na Tielovo. 



4C 


4 Dani srećom obasjani 






Mali Josip 

Sestra milosrdnica Lujza pošla nekog 
dana da pohodi obitelj jednog siromašnog 
djeteta, što je polazilo školu, kojom je 
ona upravljala. U ruci je nosila košaricu 
hrane, jer je obitelj bila siromašna i u 
nevolji. Idući tako uz ulicu niz ulicu, dob¬ 
ra sestra napokon stigne do niza maleš- 
nih radionica. Uzak prolaz vodio je izme¬ 
đu dviju radionica u tiesno četverouglato 
dvorište. Okolo dvorišta nanizali se stano¬ 
vi, u kojima je prebivala po jedna obitelj. 

Kad je sestra Lujza izašla iz stana, gdje 
je bila u pohodima, progovori joj žena, 
koja je stajala na vratima susjednog stana: 

»Sestro, biste li uzeli mog Josipa u svoju 
školu? Navršio je petu godinu, a nadzor¬ 
nik je obilazio ovuda.« 

Sestra stane na otvorena vrata i zaviri 
u sobu. Bože, koliko siromaštvo! Težko je 
zamisliti kukavniji stan od ovoga. Polovicu 
je sobe zapremala široka, razklimana pos- 

telja, a drugu polovicu stol i dvie škrinje, 
koje su bile mjesto stolica. Zidove je po¬ 
krivalo razno odielo, što je visjelo na čav¬ 
lima. Soba je imala jedan jedini prozor, a 
i taj je bi razbijen: šuplje okno bilo je za- 
liepljeno komadom papira. 

To vam je bio Josipov stan, tu je on spa¬ 
vao, tu se igrao, tu je jeo svoju sirotinjsku 
hranu. 

U taj je čas obitelj bila za stolom, na 
kojem se pušio vrući čaj: otac je sjedio na 
škrinji, a troje djece na postelji. Otac i 
mati imali su dvie šalice bez držka, a 
djeca lončić, iz kojeg bi naizmjence pila. 

»Dođider amo, Josipe, da te sestra vi¬ 
di«, rekne majka. 

Josip spuzne s postelje, stavi prazni lon¬ 
čić na stol i stane kraj majke gledajući s 
počitanjem dobru častnu sestru. Bio je bo¬ 
sonog. Košuljica i hlačice bijahu mu po¬ 
derane. Gusta, nepočešljana žuta kosa po¬ 
krivala mu glavu, da je naličio malom 
strašilu. 

»Moj vam je Josip dečko, da mu treba 
tražiti para«, reče mati gledajući ponosno 
svog najstarijeg i pri tom obriše lice mali¬ 
ša krajem svoje pregače. »Okretan je kao 
vjeverica, pa nema ništa, čega on ne bi 
flmio napraviti.« 

»A da li je on kršten?« upita sestra 
Lujza. 

»Dakako, krstio ga je Otac Ivan.« 

»Pa dobro«, odgovori sestra Lujza, »mo¬ 
žete ga poslati sliedeći ponedjeljak, samo 
gledajte, da bude umiven i uredan.« 

I tako mali Josip poče sliedećega tjedna 
pohađati školu. Lice mu bilo umiveno, ko¬ 
šuljica oprana, a inače je izgledao onakav, 
kakova ga sestra Lujza našla prvi put. 

Josipa je školska zgrada začarala. »Ma¬ 
mo, to ti je kao u nebu«, reče mališan 
majci. »Tu je bilo liepo toplo, mnogo pro¬ 
stora, krasnih slika na zidovima, a nadasve 
— glasbe!« Josip je volio glasbu. Kako 


mu je srdce igralo od radosti, kad bi uči¬ 
teljica svirala, a on bi s ostalom djecom 
stupao prostranom školskom sobom! 

Vrieme mu je prolazilo tako brzo! Či¬ 
nilo mu se, jedva bi škola počela, eto već 
vrieme ručku, a kad se popodne škola 
svršila, on bi plakao, što mora ići doma. 

Učiteljica ga zavoljela, jer je bio valjan: 
poslušan na svaki mig, a marljiv kao mrav. 
Učio je tako marljivo, da je domala bio 
prvi u razredu. »Samo kad bi bio čist i 
uredan«, govorile učiteljice sestri Lujzi, 
»on bi pristajao za svaku Svečanu zgodu.« 

Svako jutro, čim bi došao ii školu, Josip 
se morao najprije umiti i ruke oprati, ali 
nije mogao oprati odjeće, koja se svaki 
dan sve više derala. Nekoliko mu je puta 
sestra Lujza dala koji komad odiela, ali 
sutradan eto ga natrag u školu bez njega! 
Što je bilo? Otac ga zapio! Jadno diete! 

Bilo je u mjesecu studenom. Djeci se 
govorilo o mukama duša u čistilištu, da se 
za njih mole. U školskoj je sobi bila na 
oltaru kutija, u koju bi djeca metala nov¬ 
čić, da se služe svete Mise za duše u čisti¬ 
lištu. 

Josip još nikad nije imao novčića, no 
često je gledao, kako drugi meću novčiće 









u kutiju. Bilo mu je tako žao, što on ne 
može čini ko i drugi. 

U to doba nasmije mu se sreća, te on 
steče svoj prvi novčić. To se dogodilo ova¬ 
ko. Njegova je kosa postala tako kuštrava 
i neurćdna, da je sestra zatražila od nje¬ 
gove majke, neka ga pusti u brijačnicu. I 
tako pođe Josip s ovećom učenicom u bri¬ 
jačnicu. Bila je ljuta zima. Oštar istočnjak 
duvao, svak se zamatao u krzno, no mali 
Josip nije imao ni kabanice, nekmoli krz¬ 
na, i premda je drhtao od zime, ipak se 
nije nimalo tužio. Brijač je samilostno pro¬ 
matrao kukavno odielo dječarca i njegovo 
izgladnjelo lišće, na kojem je čitao tužnu 
poviest ovoga djeteta. Pošto mu je glavu 
uredio, dade mu petak: 

»Evo ti, mališu, petak, pa si kupi slad- 
kiša!« 

Josip mu zahvali i lagan kao perce po¬ 
hiti u školu. Šta je bio sretan! Ima petak! 
Upravo se škola zatvarala, no on se ušulja 
unutra i poleti u svoj razred pa ravno k 
oltaru. Lice mu se sjajilo od sreće, dok je 
spuštao svoj prvi petak u kutiju. Kad se 
okrenuo, da će kući, ugleda sestru Lujzu, 
koja je stajala blizu njega i u čudu pro¬ 
matrala, što on to radi. 

Josip se zastidi i reče: 

»Brijač mi je dao petak za sladkiše, a 
ja sam mjesto toga odkupio jednu dušu iz 
čistili šta.« 

Oči seštre Lujze orosile se suzama i ona 
ganuta zagrli siromašnog mališa, koji žr¬ 
tvuje Bogu svoj prvi petak. 

Odonda minuše dvie godine. Josip je na¬ 
učio čitati i pisati. Bio je, kako reče majka, 
okretan i otvoren, ali uviek tako poderan i 
neuredan, da je i u tom bio prvi u raz¬ 
redu. No to Josipu nije zadavalo nimalo 
muke. Ljubio je svoju školu, sve su mu za¬ 
daće bile drage, a nadasve je volio kate¬ 
kizam, koji ga je učio ljubiti dragoga Boga. 
U to se vrieme Josip prvi put izpovjedio, 
a zatim se započe pripravljati za svoju pr¬ 
vu svetu Pričest. Crkva nije bila daleko 
od škole, i Josip bi svaki dan skoknuo 
unutra, kad bi se vraćao kući, a kadšto bi 
ostao dugo, dugo moleći se pred presvetim 
Otajstvom. 

U tom je morao odolievati velikoj na¬ 
pasti: njegovi su se drugovi svaki dan po¬ 
slije škole kartali na stepenicama susjedne 
kuće. Dječaci se igrali za sladkiše, voće ili 
čak za novac, a Josip je često znao dobiti 
igru i s njom željkovane sladkiše. Ali se- 





sira je rekla u školi, da kartanje ne valja, 
jer obično vodi zlu. Zato je naš Josip od¬ 
lučio, da će se okaniti te igre, da se bolje 
pripravi na prvu svetu Pričest. I on je od¬ 
luku junački izvršio. Nije se više kartao, 
nego mjesto toga pošao bi u crkvu, da se 
pokloni dragom Spasitelju. 

Josipovi roditelji doduše nisu išli nikad 
svetoj Misi, no ipak su još imali vjere, pak 
im je bilo posve pravo, da im djeca vrše 
svoje kršćanske dužnosti. Svake bi nedje¬ 
lje Josip oblačio svoju mlađu braću i po¬ 
veo ih u crkvu na školsku Misu. Kod svete 
Mise klečao bi tako mirno i tako bi se po¬ 
božno molio i pjevao, da ga je Spasitelj 
dragi morao zavoljeti. 

Na domaku je blaženi dan, kad će Josip 
primiti u svoje nevino srdce po prvi put 
dragog Isusa. Sestra Lujza ga je putila, da 
treba Bogu izkazati najveće poštovanje, i 
zato treba da bude i izvana čist i uredan. 
Mališ se trudio, kako je najbolje znao i 
umio, a dobra sestra pribavi mu odielo i 
obuću, pak je Josip izgledao sasvim drugi. 
I držao se nekud drugčije, svečanije. No 
upravo promjena njegove vanjštine zada¬ 
vala mu brige. 

»Oh, sestro, bojim se, Isus me ne će pre¬ 
poznati!« 

»Ne boj se, Josipe, Isus sve zna pa i to, 
da si ti onaj isti dobri Josip, koji ga je 
pohađao u crkvi onako poderan i kuštrav.« 

S prvim pohodom Isusovim unišao je u 
čistu dušu Josipovu dio neba. Sveta je 
radost preobrazila mršavo lice maloga siro¬ 
tana. 

Odonda je on sval^i dan primao svetu 
Pričest. U torbici bi ponio od kuće koricu 
kruha, koju bi pojeo idući od crkve u školu. 

Jednoga dana dođe školski liečnik da 
pregleda djecu. Došao red i na Josipa. 
Liečniku udari u oči to mršavo, zaostalo 
tielo dječarčevo i poderano odielo pa će 
kazati sestri: 

»Ala je biedan i kukavan taj mališ!« 

Josip je to čuo i sva mu krv iz srdca 
udari u glavu, Kad je liečnik otišao, reći 
će on sestri: 

»Častna sestro, da li me je i dragi Isus 
nazvao ,biednim i kukavnim mališem’, kad 
sam ga jutros primio u svetoj Pričesti?« 

»0 ne, milo diete, nije te Isus tako na¬ 
zvao. Nego kad te je jutros vidio, gdje ula¬ 
ziš u crkvu, On je rekao: »Evo moj mali 

Josip. Kako rado dolazim u njegovo malo, 
vjerno srdce!« 

Josipu se lice zarumeni od dragosti i 
gledajući svojim bistrim očima sestri u lice 
reče: 

* 

»Sestro, ja ću biti uviek Njegov vjerni 
mali Josip.« 

I Josip je održao rieč, bio je vjeran Isu¬ 
su i onda, kad već nije bio malen. 

Ana Katarina 


Rodila se na Malu Gospojinu, 8. rujna 
1774. i isti dan je svetim krstom preporo¬ 
đena. Nadaleko nije bilo kuće tako siro¬ 
mašne, kakova je bila kuća njezinih rodi¬ 
telja: drvena koliba ilovačom obliepljena, 
u njoj samo jedna prostorija s nekoliko 
ćdjela. Pokućstvo isto tako jadno: nekoli- 
čak starih stolica, stol, vreteno, mjesto po¬ 
stelje par kupova slame i siena, — eto to 
je bilo sve! A nije bilo dimr'aka, pa je 
kuća uviek bila puna dima. Ta je kuća bila 
ujedno i štala, jer su ljudi i stoka stano¬ 
vali zajedno. 

Baš siromašna kuća, a opet bogata, jer 
je otac bio dobar i pobožan. Njega je svaka 
stvar sjećala Boga. Kad je Ankici bila tek 
jedna godina, otac bi ju povrativši se s 
težka rada uzeo na koljena i držeći ju za 
ruku učio bi ju prekrižiti se i moliti »Otče 
naš«. Kada je pak već mogla hodati, on bi 
s njom pošao ranim jutrom na polje, i kad 

bi se sunce diglo iza gore, kleknuo bi s 
njom na zemlju, skinuo kapu i zahvaljivao 
Bogu za Njegovo divno sunce. On bi ju 
učio, da ne ostane lieno ležati u postelji 
iza sunčanog izhoda, već neka se služi 
svietlom Božjim onako, kako Svevišnji želi 
i zapovieda. 

Ta se pouka tako primila male Ankice, 
da ne bi nikada ostala u postelji, kad bi se 
jutrom probudila. 

Dok bi njih dvoje ovako bivalo u polju, 
znalo se kadšto desiti, da bi otac ljublje¬ 
nom djetetu metnuo ruku na glavu govo¬ 
reći: 

»Stani časak, kćerko, i gledaj ovu divnu 
zemlju Božju: kako je sve vedro i krasno!« 

Ili bi kadšto pokazao rukom crkvu u da¬ 
ljini i rekao: 

»Kleknimo časak i poklonimo se Bogu, 
sakrivenom u malenom svetohraništu, tamo 
u crkvi. On nas može vazda vidjeti i On 
nam šalje svoj blagoslov za naš rad.« 

A kad bi zazvonilo zvonce s crkvice, gdje 
se služila sveta Misa, on ju je naučio da se 
sjedini srdcem s onima, koji pribivaju sve¬ 
toj Žrtvi, a kadšto bi s njom glasno mo¬ 
lio nekoje misne molitve. 

što radi, prikazuje Svevišnjemu i da mu 
često zahvaljuje i da ga slavi zbog njegove 
dobrote. Sve ju je vazda sjećalo Boga i 
pomagalo joj ljubiti Njega: i sunce i cvieće 
i drveće i uobće sve u divnoj Božjoj pri¬ 
rodi. 

Majka je njezina bila isto pobožna kao 
i otac i ona je Ančicu učila kršćanski nauk 
i mnoge molitve, što ih je znala napamet. 
Kad bi ju slala, da se igra s drugom dje¬ 
com, ona bi joj rekla: 

»Ako vi, dječice, budete dobri i liepo se 
budete igrali, onda će doći Mali Isus i 
njegovi sveti anđeli pa će se igrati s va¬ 
ma.« 

Onda bi Ankica poletjela poput srne 
goreći od želje, da dođe Isus dragi. Kad¬ 
što bi s djecom pravila kipove od ilovače, a 
u tom je bila vrlo vješta. Osobito joj se 
milila ova igra: djeca bi nabrala šumskog 
cvieća i držeći to cvieće u ruci svrstala bi 
se u procesiju u čast Majci Božjoj ili svet¬ 
cima moleći jsvojeg Anđela Čuvara, neka 
bi im se pridružio, dok pjevaju svete pjes¬ 
me ili mole glasno krunicu. 

No Ankica nije imala mnogo vremena za 
igru. Od malih je nogu morala dosta težko 
raditi. Začudo je, koliko su njezine sitne 
ručice znale pomagati majci u kući ili otcu 
u polju. No sveđer je taj mali anđelak 
mislio na Boga. Njoj se činilo, da Ga osje¬ 
ća kraj sebe i da joj On daje jakost da 
vrši svoje dužnosti. To je pak bilo dragom 
Bogu tako milo, da joj je napunio pamet 
krasnim slikama: ona je u duhu gledala 
dragog Isusa, kako je živio na zemlji, gle¬ 
dala je svetce Božje, koji su živjeli davno, 
davno, a kadšto i duše u čistilištu. Slike 
duša, što trpe u čistilištu, napunjahu je ža¬ 
lošću, pa se mnogo molila, da se izbave 
čistilištnih muka i uzlete u sjajne nebeske 
dvore k dragom Bogu, a zato se mnogo 
trapila i pokoru činila. 


6 ? 


Kako je god Ankica bila malena, ipak je 
bila začudo pametna. Kad su joj bile od- 
prilike četiri godine, neko joj je poklonio 
sliku Gospe s Malim Isusom na rukama. 
Tu je sliku čuvala kao oko u glavi. Pomno 
ju je objesila u jednom kutu sobe, a pred 
nju je stavila panj, da bude oltar. Amo bi 
ona donosila po koju igračku ili dar, što 
bi ih dobila, pa bi to ostavljala na »oltaru«, 
neka bude Malom Isusu. A kako bi se on¬ 
da radovala, kad bi njezina dara nestalo, 
jer ona je mislila, da je njim ugodila Isusu 
i da je On njezin dar primio. 

Ankica je bila jako milo diete. Sama 
slabunjava i lagana kao perce, nije mogla 
gledati, gdje drugi trpe. Kad bi srela pro¬ 
sjaka, rekla bi mu, neka pričeka, a onda 
bi pohitjela k majci, da umoli za siromaha 
štogod 'Via ili odiela, a drage bi volje sebi 
odkida?a, samo da pomogne bližnjega. 

Tak * ie sveto sprovela Ankica svojih pr¬ 
vih setgodina, kad se primače dan nje¬ 
zine pi * - izpoviedi. Za taj se veliki i sveti 
čin pripravljala s ostalom seoskom djecom 
svoje dobi. Ona je za sebe mislila, da je 
najgora djevojčica od svih, pa je dugo, 
dugo izpitivala svoju savjest, da joj ne bi 
izmakao ni najmanji grieh. Nastojala je da 

probudi u sebi savršeno pokajanje, a ipak 
najveći grieh, kojeg se mogla sjetiti, bio je. 
što se jednoć porječkala s drugom djevoj¬ 
čicom, a jednom se nekome rugala. Tako 
se kajala za ove svoje griehe, što je njima 
razžalostila dragog Malog Isusa! Ona bi 
mu govorila: 

»Dragi Mali Isuse, ja sam tako zločesta! 
Hoćeš li me još voljeti?« 

Nešto joj je u srdcu kazivalo, da je Isus 
dobar i On će joj rado oprostiti, pak je bila 
tako radostna, da je poletjela napolje i 
stala ručicama pljeskati. 

Ipak je htjela Isusu dati zadovoljštinu. 
Stoga je odlučila samu sebe kazniti. Mama 
joj je dala »groš« da si kupi bieli kolač 
poslije izpoviedi, no Ankica ga pokloni si¬ 
romašnu sliepcu, koji je prosio kraj crkve¬ 
nih vrata. 

Minulo od onda nekoliko godina. Primi¬ 
cao se veliki dan prve svete Prifvc'i, kad 
će prvi put primiti presveto Tie * i Krv 
dragog Spasitelja. Izgarala je 1 goruće 
želje, da dočeka tu neizkazanu sreću. Isus 
će doći u njezino srdce! Anđeli će oko nje 
biti i Isusu se klanjati! 

Osjećala je, da ne može dosta učiniti, 
kako bi se dostojno pripravila za onaj sve- 

čani čas. Sve je sile uprla, da pripravi ne¬ 
beskom Gostu što ljepši stanak u svojoj 
duši. Sa suzama je u očima molila rodite¬ 
lje, da bi ju opomenuli za svaku pogrješku, 
koju bi počinila, da ne bi zaboravila na 
izpoviedi ni najsitnijega grieha. 

I svanuo je napokon toliko željkovani 
dan prve svete Pričesti, liep i vedar kao 
njezina nevina duša. Od kuće do crkve za 
cieloga puta nije podigla očiju sa zemlje, 
samo da joj ne bi štogod odvratilo misli od 
Svemogućega Boga. Njezina duša bila je 
puna nebeske glasbe. 



A kad je došao k njoj Onaj, za kojim 
je toliko čeznula, samo Ga je jedno molila: 
neka joj vazda pomaže, da čini svetu Nje¬ 
govu volju u svemu. Prikazala Mu je svoje 


5 Dani srećom obasjani 

tielo, da trpi i radi za Njega, svoj um, da 
misli samo na Njega, svoje srdce, da uviek 
gori silnom ljubavlju za Njega i da bude 
uviek tako čisto, da Mu bude milo boraviti 
u njemu. 

I Bog je uslišao njezinu molitvu. Ana 
Katarina sve se više i više uzpinjala stazom 
svetosti, tvoreći velika djela za Svevišnje¬ 
ga, a za uzvrat Bog ju obsipavao divnim 
milostima. 


Stanko 


Prije nekoliko godina pripravljala se u 
velikoj samostanskoj školi u Americi četa 
sretne djece na prvu svetu Pričest. Ah 
kako su ta dječica bila draga! Sedam dje¬ 
vojčica i devet dječaka. Najmlađemu bilo 
je tek šest godina, a najstarijemu osam. 
No premda su bila dječica tako mlađahna, 
ipak su se veoma ozbiljno^ trsila da urese 
srdca lie'pim cviećem za maloga Isusa. Dan 
po dan dolazila bi častnoj sestri Anđeli i 
kazivala joj o kojem svježem cvietku, što 
su ga uplela u mirisni vienac. Na priliku: 
»Sestro, kad sam išla u školu, dala sam 
novčić siromahu!« Ili: »Dok smo se igrali, 
mama me pozvala, a ja sam odmah ostavio 
igru.« A jedan mali nemirnjak, komu je 
inače bila muka mirno sjediti u klupi: »Se¬ 
stro, nisam se ni jednom ogledao za ciele 
obuke.« I tako bi djeca kazivala sestri do¬ 
bra djela, što su ih činila za ljubav dragom 
Isusu. 







Prva sveta Pričest bit će 25. ožujka, na 
mili blagdan Navještenja Marijina’ ili 
Blagoviest. Sve je bilo pripravljeno. Sve te 
male duše bile su dan prije oprane u pre¬ 
svetoj Krvi dragoga Spasitelja svetom iz- 
povieđu. 

I osvanu veliko jutro 25. ožujka, pre¬ 
krasan proljetni dan. Djeca su dolazila, 
djevojčice u bjelini sa sniežnim koprenama 
i viencem ruža oko glave, a dječaci u sve- 
tačnom bielom odielu. Kako bi koje došlo, 
sjelo bi na svoje mjesto u školi i mirno če¬ 
kalo, dok bude sve pripravno. 

Jedan mališ, dok je mienjao cipele, za¬ 
kazao prste pa zapita sestru, bi li ih išao 
oprati. »Zar ne sestro, ja ne smijem ići 
svetoj Pričesti zamazanih prstiju?« Ni on 
ni sestra nisu slutili, koliku će mu to žalost 
donieti. 

Dok je prao prste, opazi on malu čašu 
kraj zdenca. Ne misleći ništa napuni čašu 
i izpije na dušak, poleti k drugima i za¬ 
dovoljno sjedne na svoje mjesto. Dva, tri 
časka minu, kad netko pokuca na vratima. 
Bila je služkinja, koja priobći sestri, da je 
čas prije jedan od prvopričestnika pio vo¬ 
de, barem se njoj tako čini. Sestru prođu 
trnci. Je li moguće? Vrati se k djeci i upi- 

ta mirno: »Je li se koji dječak zaboravio i 
pio vode?« 


Jadni mali Stanko! Njemu sievne u pa¬ 
meti, što je uradio. No čim se toga sjetio, 
odmah navali i napast, da ne rekne ništav 
no to potraj a samo tren. Ne, on će biti 
junak. Blied gotovo kao njegovo odielo, 
stane drhtati gledajući u sestru. »0 sestro, 
ja sam, nisam mislio. Sestro, šta mi je či¬ 
niti?« Sestra ga uze tješiti, kako je naj¬ 
bolje znala. »Sada, sinko, nema druge nego 
pričekati do sjutra.« No jadnik je bio kao 
izgubljen ne mogući pravo razumjeti, što 
se dogodilo. 



























Napokon krenu procesija u kapelu. Stan¬ 
ko je klečao kraj sestre. Šta li je mali 
mislio, dok je klečao u krasnoj ^okićenoj 
kapeli i slušao milozvučno pjevanje? Do¬ 
skora zakuca zvonce na podizanje. Poslije 
podizanja stanu djeca glasno moliti molit¬ 
ve prije svete Pričesti. Dugo željkovani čas 
eto je kucnuo. Polagano i pobožno, sklop¬ 
ljenih ruku i oborenih očiju pođu djeca k 
pričestnoj ogradi — svi-osim Stanka. Sad 
on istom razabra pravo svu tugu svoju — 
mali Isus eto ne može doći k njemu. Svi će 
ga primiti, jedini on ne će. 

Biedni Stanko stane glasno jecati, da su 
se svi u kapeli uznemirili. Morali su ga iz¬ 
vesti, da ne smeta. 

Cieli je taj dan sproveo s ostalima u 
igri i zabavi. No dok se licima druge djece 
razlievao mir i sreća, njegovo je lišće za¬ 
strto tugom. 

Ali sutradan veoma rano, dok su još 
druga djeca bila u postelji, otac i mati do¬ 
vedu Stanka u samostan. Nije bilo u kapeli 
glasbala ni pjevanja; no zato je Stanko čuo 
sladku glasbu u svojem čistom srdcu, u ko- 
koje je Isus došao prvi put. Mnogo Mu ;e 
imao reći — kako je dugo, dugo čekao i 
pripravljao se, pak onda žalost jučerašnje¬ 

ga dana. Sad je bio tako srećan, da toga 
nije mogao izreći. Kako su brzo tekli bla¬ 
ženi čaSGvi prve svete Pričesti! Trebalo je 
poći kući, no misli sretnoga Stanka uviek 
su se vraćale k dragomu Isusu, koga je 
nosio u svom srdcu . . . 







Sveti Tarzicije 

Pred mnogo, mnogo godina bijahu Rim¬ 
ljani najslavniji i najmoćniji narod na svie- 
tu. Glavni im je grad bio Rim, velik i 
krasan, ali su pogani u njemu ljuto mrzili 
i često progonili kršćane, a činili su to sa¬ 
mo zato, što su kršćani ljubili i štovali 
Isusa Krista, dragog Spasitelja. 

Mnoge su kršćane pogani zatvarali u 
mračne i gnjušne tamnice, a iz tamnice bi 
ih vodili napolje samo na sud, na muke i 
u smrt. Kadšto bi ih bacali pred lavove, 
tigre i medvjede u golemoj okrugloj zgra¬ 
di, u kojoj su naokolo bili redovi sjedala, 
jednih nad drugima, a ta se zgrada zvala 
K o 1 o s e j. Tlo su joj mnogi kršćani na- 
kvasili krvlju svojom, koju su prolili umi¬ 
rući za svetu katoličku vjeru. 

Pogani u Rimu nisu dopuštali kršćanima 
moliti se ni svete Žrtve prikazati, pa su 
stoga kršćani izkopali pod zemljom dugač¬ 
ke hodnike i kapelice, gdje bi zakapali 
svoje mrtvace i sastajali se na molitvu i 


službu Božju. Ovi se podzemni hodnici zo¬ 
vu »katakombe«. U Rimu i u okolici rim¬ 
skoj ima katakomba na mnogo mjesta, a 
dugačke su sve zajedno blizu 900 kilome¬ 
tara, odprilike kao željeznička pruga od 
Zagreba do Dubrovnika. 

Ulazi u katakombe nalazili su se izvan 
grada na pustim i samotnim mjestima. De¬ 
šavalo se, da su pogani odkrili te ulaze i 
onda pohvatali kršćane, odvukli ih u tam¬ 
nice i pogubili. 

U vrijeme, kad se dogodila ova pripo- 
viest, nalazilo se mnogo kršćana u tamnica¬ 
ma čekajući smrt. Ovi Kristovi vitezovi po¬ 
šalju svetom biskupu glas moleći ga, neka 
bi im ^poslao svetu Pričest: znali su oni 
dobro, da sveta Pričest kriepi dušu. A tre¬ 
bali su okrepe duši, jer su ih čekale težke 
muke i okrutna smrt. 

Glasnik je priobćio biskupu molbu kršća¬ 
na baš u času, kad se on spremao da 
služi svetu Misu u katakombama. Podzem¬ 
na je kapela bila mračna, osvjetljivale su 
je samo svieće na oltaru. Prije no će od- 
početi svetu Žrtvu, biskup se okrene na¬ 
rodu, koji je klečao, i reče, neka bi /se mo¬ 
lili Bogu, da izabere najboljega glasnika, 

koji bi ponio sveto Otajstvo braći u tam¬ 
nicu. 

Kad se sveta Misa svršila, biskup se 
opet okrene narodu i zapita, tko bi stavio 
život na kocku i ponio svetu Pričest utam¬ 
ničenim kršćanima. Dva, tri odrasla kršća¬ 
nina ponude se, ali biskup se bojao, da bi 
ih pogani uhvatili i ubili. Tad izađe pred 
biskupa dječak T a r z i c i j e, kleknu pred 
njega i stane moliti, neka se njemu do¬ 
pusti da ponese dragog Isusa onima, koji 
ga toliko trebaju. 

»Ja sam,« reče Tarzicije, »malen dječak, 
te će pogani misliti, da sam ja samo glas¬ 
nik, pa će me pustiti.« 

Tarzicije bijaše sirotče bez otca i majke; 
svi su ga kršćani voljeli, jer je bio veoma 
valjan i pobožan, a žarko je ljubio Isusa u 
Svetom Otajstvu. 

U prvi mah biskup nije htio pristati, jer 
mu se Tarzicije činio premlad, ali je dobri 
dječak vruće molio, neka mu se dade ta 
milost, te je biskup napokon rekao: »Do¬ 
bro, sinko, pođi u ime Božje!« 

Biskup uze nekoliko svetih Hostija, za¬ 
mota ih u platno bielo kao snieg i stavi 
dragocjeni zamotak u kutiju, koju Tarzi¬ 
cije sakrije pod svoje ruho na prsima. Mali 

junak sklopi ruke na grudima i s blago¬ 
slovom svetog biskupa ode. 

Oj kako je sretan i ponosan bio Tarzi¬ 
cije noseći dragog Isusa, koji mu je srdcu 
bio tako blizu! Nije mario za cio sviet, sa¬ 
mo je mislio na Isusa, koga je nosio. 

»Dragi Isuse,« šaptao je, »o kako Te lju¬ 
bim! Kako si mi dobar, što si me odabrao 
za svog malog glasnika! I ja bih rado za 
^Tebe umro poput onih dobrih kršćana u 
tamnici. Hoćeš li mi dopustiti, da umrem 
za Tebe i za Tvoju svetu vjeru?« 

Moleći se ovako hrlio je svojim putem, 
kad na širokoj cesti naiđe na hrpu svojih 
školskih drugova, sve samih pogana, koji 
su upravo htjeli da počnu igru, ali im je 
falio jedan igrač. Čim ga dječaci ugledaše, 
uzmu ga zvati na igru. Tarzicije odgovori: 
»Žao mi je, ne mogu, nosim važnu poruku.« 

To reče i pohiti, ali ga dječaci pograbe ne 
dajući mu otići. 

»A šta ti to imaš ovdje?« upita jedan 
dečko videći kako ie Tarzicije pritisnuo 
ruke na prsa. »Daj da vidim!« 

»Ne, ne!« poviče Tarzicije i stane se oti¬ 
mati. Sad istom oni postanu radoznali i po¬ 
kušaju da mu strgnu ruke s prsiju. 

»0 Isuse moj, ojači me!« šaptao je mališ 
sasvim potiho, ali jedan dječak ipak je čuo 
te riječi i on vikne drugovima: »On je kr¬ 
šćanin! On sakriva nekakvu kršćansku taj¬ 
nu.« 

Sad pogotovo postaše dječaci znatiželjni, 
i htijući pošto poto odkriti tajnu, stanu 
Tarzicija gurati i nemilo udarati nastojeći 
svim silama, da mu maknu ruke, ali sav 
im je trud bio jalov. 

Nekakav čovjek naiđe onuda i upita, šta 
bi to bilo, a jedan dječak mu dovikne: 

»On je kršćanin i nosi nekakvu kršćan¬ 
sku tajnu, a mi hoćemo da mu je otmemo.< 

»Kršćanin je on?« reče taj čovjek i uda¬ 
ri Tarzicija tako jako, da je siromašni dje¬ 
čak pao na zemlju. 

U taj čas dotrči jedan vojnik i svojini 
jakim šakama raztjera opake dječake na 

sve stran , sagne se i uze Tarzicija u na¬ 
ručaj. 

» i kukavice,« zagrmi vojnik, »toliki na 
jednoga dječačića!« Rekavši to pohrli niz 
ulicu i zakrenu na jedno samotno mjesto. 

»0 moj mali Tarzicije,« samilostno će 
junačkom djetetu i odgrne uvojke kose s 
njegova blieda lica. 



Tarzicije otvori oči i prepozna u vojniku 
kršćanina, koga je često sretao u katakom¬ 
bama. 

»Ja — umirem,« progovori slabim gla¬ 
som, »ali — ja sam — očuvao — dragog 
Isusa — od njih.« Potom preda svoje pre- 

dragocjeno Blago vojniku i reče: »Ponesi 
» Ga u tamnicu mjesto mene.« Tarzicije slad- 
ko uzdahne i s anđeoskim posmjehom 
klone u vojnikov naručaj. Njegova čista, 
mala duša već je bila kod dragog Boga, za 
koga je on tako rado dao svoj život i tim 
pokazao, koliko Ga je ljubio. Jer Isus ve¬ 
li: »Nema veće ljubavi od ove: da tko život 
da za svoje prijatelje« (Iv. 15, 14). 

Mali je Tarzicije dao život za Prijatelja 
nad prijateljima, za Isusa u presvetom 
Otajstvu, i zato ga štujemo kao mučeni¬ 
ka svete Euharistije. 


78 


Nela 


Da vam pričam o maloj Neli! Baš je bi¬ 
la malena, drobna ko beba, kad joj je lie- 
pu dušu Anđeo Čuvar ponio u svietle raj¬ 
ske dvore. 

Ali kako je god Nelica bila malena, ona 
je ljubila »Svetoga Boga« više nego mnoga 
djeca, koja su starija i veća od nje. 

Kad su joj bile tri godine, umrije joj 
predraga majka, a nije bilo nikoga da se 
brine za kuću i djecu, jer je Neličin otac 
bio vojnik te je morao živjeti s ostalim voj¬ 
nicima. Tako bude Nela sa svojom sestri¬ 
com poslana u samostansku školu Dobro¬ 
ga Pastira. Dobre su sestre bile dječici i 
otac i majka. Nela je morala domala u bol¬ 
nicu, jer ju je mučio kašalj hripavac, a 
kad je prizdravila, vrati se u samostan k 
drugoj djeci. Sva su djeca bila mnogo veća 
od nje, pa im je bilo veoma drago, što 
imaju uza se tako milu bebicu. S njom su 
se rado igrala, i svak 1 je nastojao da joj 
.ugodi. 




Pa ipak, uza svu ljubav i dobrotu, što ju 
je Nelica uživala, ona je često gorko pla¬ 
kala. Mnogi su mislili, da ona plače ni za 
što, pa bi govorili, da je prkosne ćudi. Ali 
u tom su se varali. 

Nakon nekoliko sedmica Nelica težko o- 
boli, i sad se našlo, kad je god prije pla¬ 
kala, ona je trpjela velike boli, ali je bila 
odveć malena, da bi mogla protumačiti, što 
joj je. Svi su mislili, da će umrieti, tako je 
bila težko bolestna, pa nije više mogla biti 
s drugom djecom, nego su je častne sestre 
preniele u ljepušnu i svietlu kućicu ~a kra¬ 
ju velikog samostanskog vrta, gd,e bi se 
njegovala bolestna djeca. 

Jedna od većih djevojaka dvorila je Ne- 
lu, kad bi častna sestra bila odveć zaposle¬ 
na. Gotovo svaki dan ta bi djevojka ranim 
jutrom pošla u samostansku kapelu na Mi¬ 
su i svetu Pričest, ali kadšto joj nije bilo 
dobro, pa bi morala ostati u postelji. 

Tako je bilo prvo jutro, kad je ustala i 
unišla u Neličinu sobu. Nela podigne glavu 
i reče: 

»Danas nisi primila Svetoga Boga u 
svoje srdce.« 

»Kako ti to znaš, Nelo?« zapita u čudu 
djevojka? 

»Ja zfiam«, odgovori Nela, »pa ću kazati 
majci. 

Djeca u onom samostanu nazivlju častne 
sestre »majka«. 

Kadgod bi djevojka ostala u postelji, 
Nela je to znala, premda nije spavala u 
istoj sobi, i kad bi god ona djevojka došla, 
Nela bi ju pogledala i rekla: »Danas nisi 
primila Svetoga Boga.« 


6 Dani srećom obasjani 

Sestra, koja je dvorila i njegovala Neli- 
cu, učila ju je sve o dragom Bogu i nje¬ 
govoj premiloj Majci, a naučila ju je i 
razne molitvice. 

Nela je rado slušala o Svetom Bogu, 
kako bi govorila, i o svetoj Majci Božjoj 
i o Anđelima. 

Jednog dana, kad je presveto Otajstvo 
bilo izloženo &a oltaru, sestra odnese Ne- 
licu u kapelu i uze joj govoriti o Svetom 
Bogu, koji tamo stanuje. Odonda Nela kao 
da nije na drugo mislila. Ona je također 
posve dobro shvaćala sve o svetoj Pričesti, 
pa jć zamolila sestru, koja ju je dvorila, 
neka bi, čim primi u svetoj Pričesti dragog 
Spasitelja, došla ravno k njezinoj poste¬ 
ljici, dok je još Sveti Bog u njezinom srd- 
cu. 

Biskup onoga grada čuo za malu Nelu i 
kako ona žarko ljubi Svetoga Boga, te re¬ 
če, da će on doći u samostan i podieliti joj 
sveti sakramenat potvrde iliti krizme. I do¬ 
ista jednog dana dođe biskup, a sestra 
odnese Nelicu u kapelu, jer je mala bila 
odveć slaba te nije mogla hodati. Dok ju 
je dobra častna sestra držala u naručju, 
biskup joj podielio svetu potvrdu. Poslije 
toga zaželi Nela da primi i prvu svetu 

Pričest i zapita: »Kada će Sveti Bog doći 
u mo je srdce? O, ja toliko ž*lim Svetoga 

B °U to je vrieme malu bolestnicu često po- 

hađ ^ l ^tTttii^ Nela 

čezne zapetim Bogom i kako dobro ona 
razumije, što je sveta Pričest, or^da 
ioi treba dopustiti, nek primi prvu svetu 
Pričest. Biskup je drage volie dao 
lu. Tko da opiše Neličmu sreću, kad P> 
se reklo, da će Sveti Bog skoro doci u me¬ 
lo srdce! Sva blažena gledala je iz svoje 
posteljice, kako se čine priprave za do¬ 
lazak dragog Isusa. , • 

Blizu posteljice postaviše oltaric s k 
pom Malog Isusa, a Nela bi sate i 
gledala u njega i govorila Svetom Bog- 
Napraviše joj bielu haljinicu, veo i to 
nac, pozajmiše joj biele čarape i ^ 

S velikom radošću promatrala je Nelica 

ovo ruho i obuću. Rnđa « 

»Sve mora biti liepo za Svetoga Boga,« 

reče, »a tako me odjenite opet, kad me 

On uzme u nebo.« 

Svanulo željkovano jutro. Nelu o 
še i obukoše i potom odnesoše u kapelu. 
Tamo ju u jednoj klupi polozise na ja- 

stuk. Sve su sestre bile prisutne, a i dje¬ 
ca. Djeca su liepo pjevala pod Misom, a 
Nela sklopila ručice i molila svoje djeti¬ 
nje molitve. Napokon — eno svećenik ide 
k njoj, nosi joj dragog Isusa, i sveto diete 
primi Onoga, koji ju neizmjerno ljubi. 
Rajsko milje razlieva se anđeoskim lišćem. 
0 drago malo diete, odsjev Božje ljepote, 
lik anđela, tu mirno sjediš i govoriš Sve¬ 
tom Bogu ! . . . 

Nakon zahvale odnesoše je iz kapele 
natrag u njezinu posteljicu. Tako sretnog i 
zadovoljnog djeteta nije nikad bilo. 

Drugi se (put pričestila na polnoćki. 
Međutim je bolest kretala sve na gore. 
Svećenik joj često donosio Svetog Boga, a 
ona je bila strpljiva, premda je trpjela 
strašne boli. Govorila bi: »Gledajte Sve¬ 
toga Boga na križu. On je za mene trpio 
više nego ovo, što trpim ja.« 

Svaki je dan bivala slabija i slabija, luč 
života pomalo je izgarala, dok jedne ne¬ 
djelje prekrasan Anđeo sleti s nebeske vi¬ 
sine, uze liepu Nelinu dušicu i ponese k 
Svetomu Bogu. 

Sestrama i djeci, svima, koji su milog 
anđelka poznavali, ovila se tuga oko srd- 
ca: svi su žalili, što su izgubili malu Nelu 

od »Svetoga Boga«. Poslije su častne ses¬ 
tre i djeca često dolazile na njezin grob 
u samostanskoj bašči, da se pomole, a 
mala ih je Nela u rajskoj slavi pomagala 
svojom molitvom. Spomen na njezinu ve¬ 
liku ljubav k Svetom Bogu poticao ih, da 
nastoje Njega onako ljubiti, kaošto Ga je 
ljubila Nela, i da ulože sav trud, da Ga 
što pobožnije i dostojnije primaju u svetoj 
Pričesti. 



-C.7. - I»W 
















Marica 


Godine 1870. planuo je rat između Nje¬ 
mačke i Francuzke. Niemci su se za rat 
dobro pripravili te sa svojim velikim voj¬ 
skama provalili u Francuzku. 

Jedne noći poslaše Niemci svoje glasni¬ 
ke napried u nekakvo selo, neka jave se- 
Ijanima, da će jedna četa njemačkih voj¬ 
nika još iste noći stići u njihovo selo i tu 
će stati, a spavat će u crkvi, koja je bila 
jedina velika zgrada u selu. 

Seljanima dođe taj glas kao grom iz 
vedra neba i napuni ih žalošću. Svećenika 
nije bilo doma, a mnogi su vojnici bili o- 
paki i krivovjerci, koji nisu ljubili Isusa u 
presvetom Otajstvu. Seljani, dobri kato¬ 
lici, znali su dobro, da ne valja ostaviti 
dragog Isusa u svetohraništu (tabernaku- 
l u )» gdje bi ga surovi vojnici mogli pogr- 
diti i obezčastiti. U drugu ruku znali su i 
to, da samo svećenik i đakon smiju uzeti 
u ruke presveto Otajstvo, osim ako je kraj¬ 
na nužda. Pače bez posebne dozvole nit- 

ko se ne smije dotaknuti ni cibori j a, to 
jest, one posvećene posude, u kojoj se pre¬ 
sveto Otajstvo čuva. 

Ali kako nije bilo svećenika, a vojnici će 
doći da spavaju u crkvi, svi su s pravom 
mislili, da je sad krajna nužda i da ne će 
sagriešiti, ako sami uklone sveto Otajstvo 
s oltara. No nitko od seljana nije se usu¬ 
dio uzeti ciborij u ruke. Najprije rekoše 
zvonaru, koji uređuje crkvu, neka bi on od¬ 
nio sveto Otajstvo, ali on odgovori: »Ne 
ću ja«. Zatim nagovarahu redom jedni dru¬ 
ge, ali svak se žacao ili bi rekao, da nije 
dostojan. Što će sad? Trebalo se žuriti, da 
ne bude kasno. 

Tad se javi jedan čovjek i reče: »Ja 
znam, šta ćemo. Moja mala kćerka ima če¬ 
tiri godine. Svi znate, ona je dobra i ne¬ 
vina poput anđela. Ja ću je dignuti na 
oltar, ona će izvaditi našeg dragog Gospo¬ 
dina iz svetohraništa, a mi ćemo ju onda 
odpratiti u župni stan, dok će ona držati 
ciborij u svojim dječjim rukama.« 

Svima se priedlog svidio, te onaj dobri 
čovjek pohiti kući po Maricu. Mama ju u- 
mila, osobito ručice, koje će domala nositi 
dragog Spasitelja, onda ju je odjenula u 
najljepšu bielu haljinicu, a pritom joj je 

tumačila, kolika ju je čast i sreća zapala. 

Marica je bila ne samo dobra, nego i pa¬ 
metna curica; njoj je majka često govorila 
o dragom Isusu, koji ljubi sve ljude, a oso¬ 
bito dobru djecu; kadšto ju je povela u 
crkvu, da pohodi Isusa u svetohraništu. 
Tako je Marica već u ranoj svojoj mlado¬ 
sti jako voljela dragog Spasitelja, i sad se 
veoma radovala svojoj nenadanoj sreći, da 
su joj oči sjale, a srdce od sreće življe ku¬ 
calo: nosit će dragog Isusa! 

Polako i pobožno ponese ju otac na oltar 
i otvori vratašca Svetohraništa. Crkva je 
bila puna ljudi i svi klekoše, da se poklo¬ 
ne Isusu. Sa strahopoštovanjem izvadi Ma¬ 
rica svetu posudu, u kojoj je bio njezin 
mili Isus, i privine ju na grudi. Njezino 
malo srdce brzo je kucalo, dok su joj usta 
šaptala Isusu, kako je sretna, što ga smije 
držati u naručju. Čvrsto je pritiskivala 
bieli svileni veo, što pokrivaše zlatnu kući¬ 
cu dragog Isusa. Pobožno i uzbuđena srdca 
ponese otac svoju kćerkicu iz crkve, a ve¬ 
like mu misli obuzimahu dušu: evo njegovo 
čedo nosi u nejakim ručicama Boga i Gos¬ 
poda našega, koji na dlanu svoje ruke nosi 
nas i sav koliki sviet, a ipak od ljubavi za 
nas sakrio se u presvetom Otajstvu, da bu¬ 



de uviek s nama, kadgod ga zairebamo. 

Za Maričinim otcem išli su seljani u du¬ 
goj procesiji, dok stigoše do svećenikova 
stana. Tu je naš dragi Spasitelj ostao cielu 
noć, a dobri seljani kao počastna straža 
naizmjence klečahu pred Njim. 

Sad ćete možda pitati, zašto su za onu 
veliku čast odabrali Maricu, a ne koju od¬ 
raslu osobu. Evo zašto: ona je bila čista i 
nevina, nikad nije počinila grieha pa nije 
nikad ni uvriedila dragog Isusa. Isus voli 

doći u svetoj Pričesti u srdca, koja su čista 
i nevina, kaošto je bilo Maričino srdce. 

Kad se svećenik vratio, seljani mu re¬ 
koše, što su i kako su učinili, a on je sve 
odobrio. Marici je pak rekao: 

»Nemoj nikad zaboraviti, koliku si čast 
imala, i odsad se liepo pripravljaj, da ti 
srdce bude stanak istog premilog Isusa, 
kojega si nosila u svojim rukama.« 





Agneza 

Mala je Agneza bila sirotče. Otac i maj¬ 
ka umrieše joj nakon kratke bolesti, i tako 
je uze k sebi jedna dobi a tetka, koja je 
doduše bila vrlo radina i štedljiva, ali je 
ipak težko živjela: jedva je kraj s krajem 
sastavljala. Nije dakle mogla Agnezu odie- 
vati u liepe haljine, a i hrana je bila siro¬ 
mašna. Agneza je ipak bila zadovoljna i 
svojoj tetki za sve veoma zahvalna. Volje¬ 
la je školu, zadaće i učiteljice; večerom bi 
učila i igrala se, a tetki bi uviek rado po¬ 
magala. 

Agneza se sa svojim malim družicama 
pripravljala na prvu izpovied i svetu Pri¬ 
čest, te jednog dana dođe kući sva radost - 
na i reče tetki: 

»Tetko, mi ćemo primiti svetu Pričest 
25. ožujka, na Blagoviest!« 

»Zar tako rano? začudi se tetka. Ja 
sam se nadala, da će to biti istom poslije 
Uzkrsa.« 


01 



»O te tko, ja ne mogu dočekati onog 
dana! A zar ti ne voliš, što ću primiti dra¬ 
gog Isusa?« 

»Nije to, drago diete, nego ja sve mis¬ 
lim na tvoje haljine. Ja nemam novaca da 
ti ih kupim prije Uzkrsa, ja moram štedje¬ 
ti svaki novčić, da mogu platiti stan.« 

»Draga tetko, pa ja imam bielu halji¬ 
nu, Isus mi ne će zamjeriti, ako nije nova.« 

I tako teka izvadi iz ormara bielu ljetnu 
haljinicu, a Agneza ju obuće, da vidi, ka¬ 
ko joj pristaje. 

»Morat ću je produljiti, reče tetka za¬ 
brinuto, a onda ću je oprati i izgladčati. 
Nema druge, treba da se s njom zadovo¬ 
ljiš, kad smo siromašni.« 

Tetka pogladi malu Agnezu i nastavi: 

»Žao mi te je, drago diete; no tješi 
se, Isus ne gleda na odielo, nego na čisto i 
dobro srdce.« 

A Agneza prihvati: 

»Tako nam govori i častna sestra Sta- 
nislava. I još nam veli, neka dragom Isusu 
prikažemo mnogo darova, koje On voli.« 

Tetka se snuždi i reče: 

»Šta, darova? 0 moja siroto, gdje ću 
ja smoći darova, kad te ni pravo odjenut 
ne mogu!« 



»Ma ne ovakvih darova«, nasmieši se 
Agneza. »Častna sestra kaže, neka same 
pripravimo darove Isusu i neka ih Njemu 
prikažemo, kad dođe da nas pohodi u sve¬ 
toj Pričesti. Kad se god odrečemo nečega, 
što volimo, kadgod pomognemo drugima, 
kadgod poslušamo, onda je to dar dragom 
Isusu. To će biti kao kita mirisava cvieća, 
koju ćemo Njemu prikazati na dan prve 
svete Pričesti. 

Popodne vratila se Agneza iz škole. Va¬ 
ni je padala kiša. Poslije užine reče tetka: 

»Uzmi, diete, knjigu pripoviesti i čitaj, 
ili ako voliš, igraj se s bebom.« 

Ali Agneza ne mari za zabavu, već uze 
pomagati tetki, da spremi kuhinju i uredi 
sobu, a kad je tetka sjela da šije, zaište 
Agneza, da i njoj dade kakav posao s 
iglom. Tetka joj priredi nešto lagano, te 
Agneza sjedne na nizku stoličicu i uze 
marljivo siti, Biela maca skupila joj se do 
nogu i prela, a kadkad bi skočila i igrala 
se koncima i vrpcama. 

Već su neko vrieme šutke šivale, kad 
mala švelja podigne haljinicu, što ju je ši¬ 
vala, i prekine šutnju: 

»Ja mislim, da će se Mali Isus veseliti 
ovakvoj maloj haljinici, a osobito ovim lie- 
pim ružama na njoj. Ovo ću ja Njemu 
sašiti.« 

*. 

Nakon nekoliko dana zamoli Agneza tet¬ 
ku, da joj dade nekoliko novčića za slad- 
kiše. 

»Draga moja Agnezo,« odvrati tetka, »to 
ne miože biti. Ti znaš, kako smo siromašni. 
A zašto si danas zaželjela sladkiša?« 

Agneza se raztuži i reče: 

»Ti znaš, tetko, da se ne mogu odreći 
kruha, krumpira ili riže, a druga djeca 
imaju tako liepih stvari i darivaju ih Isusu. 

Zato sam mislila, ako mi možeš dati nešto 
novaca, ja bi kupila sladkiša i sve ih drugoj 
goj djeci razdielila.« 

»Nek ti ne bude žao, Agnezo. Isus to 
već razumije. On zna, što je siromaštvo.« 

Popodne tetka je pošalje gospođi Jurki- 
ćevoj s nekom porukom. Bila je subota, a 
kad je Agneza stigla, upravo je dogotovila 
nekakve kolačiće i stala ih puniti sladkim 
pekmezom od šljiva, nek bude za nedjelju. 
Gospođa Jurkićka primieti, kako Agneza 
željno gleda sladke kolače, pa joj dade ne¬ 
koliko komada. Agnezi su oči sjale od 
sreće i drhtavom rukom uzme kolače, lie- 
po zahvali i pohiti kući. Gospođa se čudi¬ 
la, što je dobro diete s onakom požudom 
primilo kolačiće i brižno nosilo doma, pa 
će reći u sebi: 

»Jadno diete, jamačno riedko kad do¬ 
bije sladkiša. Tetka joj je jako siromašna.« 

No dobra bi se gospođa još vi^še čudila, 
da je gledala niz ulicu i vidjela, kako se 
Agneza ogledava, kome bi dala svoje bla¬ 
go. Ali nigdje nije bilo djece. Dok je po¬ 
lagano išla ulicom, stanu joj rasti zazubice 
za slastnim kolačima, i već joj je dolazila 
misao, da Malom Isusu ne će biti krivo, . 
ako samo okusi. Nu baš je prošla kraj 

ugla, kad opazi dječarca, koji je sjedio na 
rubu pločnika i gorko plakao. To je bio 
mali Branko, koji je išao u njezinu školu. 

»Zašto plačeš, Branko?« 

»Pao mi je novac u jamu, a sad ne mogu 
kupiti sladkiša.« 

»Ništa zato,« stane ga miriti Agneza i 
turi mu u ruku svoje kolačiće. »Evo ti 
ovih! Isto su tako dobri.« 

Branko prestane plakati, uze gledati ko¬ 
lače, a onda upravi svoje vlažne oči Agne- 
zi i rekne: 

»Hoćeš li komad?« 

»Ne, hvala!« odgovori Agneza i poteče 
svojoj kući. U sebi je mislila: 0, baš sam 
sretna, što nisam ni okusila! Svi su kolačići 
za Malog Isusa. 

* 

Dan se prve Pričesti primicao. Sretna 
djeca koa da nisu mogla na drugo što mi¬ 
sliti ili o drugom čem govoriti. Jednog jutra 
dođe najstarija djevojčica u školu sva raz¬ 
igrana. Kano jučere povela ju mama u du¬ 
ćan i kupila joj krasnu haljinu od biele svi¬ 
le, vienac i finu bielu koprenu, kokad su joj 
roditelji bogati. Zažarena lica opisivala taš¬ 
ta curica svaki komad, a pritom kazivala, 

kako je skup, i kako joj je mama rekla, 
da nijedna ne će imati tako skupocjene 
haljine niti će biti liepa kao ona. 

Mala ju je Agneza gledala sva zadivlje¬ 
na bez i najmanje zavisti pa reče: 

»Jest, bit ćeš liepa. U tebe su tako 
krasni uvojci.« 

U taj mah uniđe sestra Stanislava. Djeca 
joj stanu pripoviedati o liepoj haljinici 
Margaretinoj, a onda gd jeko je o svojim 
novim haljinama i koprenama. Sestra pro¬ 
govori : ' 

»Vaše su mame veoma dobre, kad 
vam kupuju toliko liepih stvari; mi se mo¬ 
ramo što ljepše i što skladnije opremiti iz 
poštovanja prema dragom Spasitelju; ali, 
djeco, pamtite dobro: Isus će gledati na 
vaša srdca, a ne na vaša odiela; srdca svo¬ 
ja treba da što ljepše opremite.« 

Nažalost, Margareta nije marila da pri¬ 
pravi svoje srdce. Navečer ju je mama za 
pokus obukla u novu haljinu, dok je tašta 
Margareta stajala pred velikim ogledalom 
i sama se sebi divila. Cieli tjedan mislila 
je i govorila samo o svojoj ljepoti i haljini. 

Svanuo željkovani dan prve svete Pri¬ 
česti. Djevojčice su dolazile u školu. Agne¬ 
za je bila jedna od prvih. Nije bila tašta. 

7 Dani srećom obasjani 







Kad ju je tetka odjenula u čistu bielu ha¬ 
ljinicu i na glavu metnula koprenu, ona je 
bila posve zadovoljna. 

Posljednja je došla Margareta. Kad je 
unišla, sva su djeca u sebi mislila, kako je 
liepa. Margareta im se smiešila stojeći sred 
sobe, da se svi mognu diviti njoj i njezinoj 
krasnoj haljini. 

»Dođite, djeco, stanite svako na svoje 
mjesto,« reče častna sestra. I djeca ustanu 
i postave se u redove. Margareta i Agneza 
stajahu zajedno, i dok su ovako stajale 
jedna uz drugu, Agneza je poželjela, da bi 
i ona imala onako liepu haljinu. No to je 
bilo samo za čas. Nju je obuzimala misao, 
da će joj Mali Isus doći u pohode, i ona 
uze smišljati, šta-će Njemu kazati. 

Na putu u crkvu prođoše prvopričestnici 
kraj roditelja nekoje djece. »Gle ono lje- 
pušno diete!« reći će jedna majka pokazu¬ 
jući na Margaretu. Margareta se nasmieši 
od sreće, što ju hvale. Umjesto da misli na 
molitvu, Margaretina je glavica bila puna 
misli na njezinu haljinu i liepe uvojke. 

Kad su djeca polazila na svetu Pričest, 
Margareta obori glavu i sklopi ruke posve 
onako kao i druga djeca i tako pristupi 
pričestnoj ogradi, a kad se vratila, nije 

mogla odoljeti napasti, nego podigne oči, 
da vidi, da li ju gledaju. Ona je posve za¬ 
boravila dragog Isusa, kog je ostavila sa¬ 
ma u svom srdcu, a eto Isus joj je prvi put 
došao u pohode! Samo je mislila na svoje 
odielo i kako je ona liepa. Jadno diete! 
Vrieme je brzo minulo, a istom kad je došla 
na zajutrak, iznenada se sjeti, da ni jed¬ 
nom riečju nije pozdravila Isusa. Pustila 
Ga je sama na dan svoje prve Pričesti! 

Sasvim je druga bila Agneza..Čim je Isus 
ušao u njezino srdce, ona Ga je sladkim 
riečima pozdravila, pa Mu je rekla, kako 
je čeznula za Njim. Pokazala Mu je daro¬ 
ve, što ih je Njemu pripravila: toliko si je 
puta uzkratila ovo i ono, toliko puta je 
svladala samu sebe kad je trebalo poslu¬ 
šati, toliko je puta popustila da ne bude 
svađe, pa onda tolike molitve, pohodi sve¬ 
tog Otajstva, krunice i tako dalje. Sve je 
dragom Isusu prikazala, i još mu obećala 
mnogo, mnogo žrtvica i molitvica, nek vidi, 
koliko ona Njega ljubi. Zatim se molila za 
dobru tetku, nek joj Isus pomogne, da 
mogne plaćati stan, nek ju blagoslovi; mo¬ 
lila se za častne sestre, svoje učiteljice, 
koje su joj tako dobre, pa za svoje male 
prijateljice i družice, pa za gospođu Jurič- 









ku, koja joj je dala kolača. Dakako molila 
je dragog Isusa i za svoje pokojne rodite¬ 
lje, nek ih blagoslovi i neka im kaže, da 
je jutros pohodio njihovu kćerku, i kako 
je ona sretna, i koliko ih ljubi. Molila se i 
za sebe: »Blagoslovi me, Isuse dragi, i daj 
da budem dobro diete.« Ni Svetog Otca 
nije zaboravila. 

I Agnezi je vrieme brzo prošlo, a kad je 
izašla iz crkve, srdce joj je bilo vedro i 
sretno. Osjećala je u sebi mnogo srčanosti 
da nastoji biti dobra. Nije doduše izgle¬ 
dala onako liepa kao Margareta, nit je 
bila onako fino odjevena; ali, šta mislite: 
u čijem je srdcu Isus volio stanovati? 

Sveti Ivan Vianney 

Dardilly je milovidno seoce u liepoj 
Francuzkoj. Tu se prije odprilike 160 
godina (1786.) rodio dječak, koji je kasnije 
postao svet svećenik, poznat po svem kato¬ 
ličkom svietu. Otac mu je bio seljak, a 
rođena kuća smjestila se kraj hladovite 
šume podno pitomih humaka. Uz kuću ze¬ 
lenio se voćnjak, a na daleko sterale se 
cvjetne livade i zelena polja. 

Roditelji mu nisu bili bogati zemaljskim 
imutkom, ali su se odlikovali nečim, što je 
kud i kamo vrednije i bolje: bili su dobri 
katolici, ljubili su dragog Boga i našu milu 
Gospu svim srdcem, a nikad nije siromah 
zaludu pokucao na njihova vrata. Znali su 
dobro, da pravi kršćanin mora imati u srd¬ 
cu i u pameti rieči dragog Spasitelja, koji 
je rekao: »Štogod učinite jednom od ove 
moje najmanje braće, meni učiniste.« 

Isti da?n, kad se dječak rodio, bude i 
kršten, nek od prvog časa pripada Bogu, 


101 









našem nebeskom Otcu. Na svetom krštenju 
nadjenuše mu ime Ivan Krstitelj. 

Prije nego li se Ivica rodio, njegova je 
majka rekla: »Ako mi dragi Bog dade još 
jednog sinčića, ja ću ga brižno odgojiti za 
Isusa, nek bude *danas sutra njegov sve¬ 
ćenik.« 

I doista, nije dugo potrajalo, a Bog joj 
pošalje sinčića, našeg Ivicu. 

Još on nije umio ni hodati, već ga je 
majka učila da sklapa sitne ručice na mo¬ 
litvu i tepa sladka imena Isus i M a - 
r i j a. 

Svako jutro ova bi dobra majka sama 
budila djecu i skrbila se, da svoje prve 
misli i čine prikažu Bogu. Naučila ih je da 
naprave velik znamen križa i da reknu: 
»Nebeski Otče premili, 

Gle Tebi dajem od srca 
Sve misli svoje i rieči 
I svoja dobra djela sva!« 

Tako je Ivan činio svako jutro za svega 
svoga života. On te molitvice ne bi pro¬ 
pustio ni poslije, kad je već bio sied sta¬ 
rac, župnik u A r s u , kamo su tisuće i 
tisuće dolazile, da u njega nađu utjehu, 
pouku, jer se glas o svetosti arskoga žup¬ 
nika raznio svuda po svietu. 

Ivica je međutim rastao i dosegao tri 
godine. A znate li, koja mu je stvar bila 
najmilija? Njemu je bilo najdraže 
moliti s e . On bi kleknuo u kojem mir¬ 
nom kutu, izvadio bi svetu krunicu i tako 
radostno molio »Zdravo Marijo«. Zbog te 
krunice imao je i jednu od prvih svojih 
neprilika. Njegovoj maloj sekici ta s. kru¬ 
nica vanredno svidjela, htjela se njom i- 
grati, pa zaište od Ivice, da joj ju dade. 
Dakako njemu je bilo težko razstati se s 
krunicom, jer mu je često trebala. No ipak 
nije htio da bude sebičan. Zato upita ma¬ 
mu, šta bi učinio. 

»Daj krunicu svojoj sekici, Bogu za lju¬ 
bav,« odgovori majka. 

Bilo mu se dakle đieliti s dragom kru¬ 
nicom: nekoliko vrelih suzica kane mu s 
očiju, no kao dobro i plemenito diete Ivi¬ 
ca majku posluša. 

Ovim krepostnim djelom sine mu u maloj 
glavici nova misao: naučio je, da može po¬ 
kazati svoju ljubav dragom Isusu i našoj 
miloj Gospi ne samo molitvom, nego još 
ovako, da drugima dade stvari, koje su mu 
drage. 

Dok je bio malešan dječak, majka bi ga 
često povela u crkvu. Za svete Mise Ivica 

se tako pobožno molio i bio je vazda tako 
miran, da su to drugi ljudi opažali, pa su 
neke prijateljice govorile majci: »Vaš mali 
treba svakako da bude svećenik.« Majka 
se sladko smiešila; to joj je i bila najvru- 
ća želja te se molila, da bi to i bilo. 

Ali jao! Kad su Ivici bile tri godine, 
plan^ u Francuzkoj krvav prevrat ili re¬ 
volucija: opaki i bezbožni ljudi oteše vlast, 
stadoše rušiti stari red, kralja i kraljicu 
ubiše, kršćansku vjeru ukinuše, a nebroje¬ 
ne tisuće ljudi pogubiše. U Francuzkoj je 
ljudska krv potokom tekla. 

Ti opaki zlotvori zatvoriše crkve, a sve¬ 
ćenici se morahu skrivati, jer su ih krvo¬ 
loci progonili. Mnogi su svećenici poginuli 
mučeničkom smrću, jer su voljeli izgubiti 
život nego se od svete katoličke vjere od¬ 
metnuti. Mnoge su svećenike smaknuli, jer 
su služili svetu Misu i nosili bolestnicima 
svetu Pričest. 

U ovo strašno vrieme Ivica bi riedko slu¬ 
šao svetu Misu, koja se mogla služiti sa¬ 
mo potajno u šumi ili u kakvoj pojati, dok 
bi netko vani pazio i stražu čuvao. 

Ali premda Ivica nije mogao tako često 
ići svetoj Misi, kaošto je običavao, on se 

jednako molio. Majka mu je dala malen 
kip Blažene Gospe, a on bi tu svetinju 
uviek nosio sa sobom, kamo bi god išao. 

Kad mu je bilo osam godina, poče pasti 
otčeve ovce i krave. On bi ih tjerao na je¬ 
dan dalek pašnjak, gdje je bilo sočne trave 
u obilju. Njegovi bi mladi drugovi često 
puta pošli s njim, a kad bi stigli na mjesto, 
Ivica bi izvadio svoj dragi kip, postavio ga 
na humčić ili u šupljinu kojeg starog stab¬ 
la, pa bi onda s drugovima kleknuo pred 
Gospin lik i pobožno se molio. Zatim bi 
pripoviedao svojim malim prijateljima što 
je znao o Našoj miloj Gospi i o njezinu 
božanskom Sinu. Kad bi drugi već bili u- 
morni i otišli da se igraju, on bi uzeo mo¬ 
liti krunicu ili bi se s kipom zaklonio u koje 

mirnije mjesto. Kadšto bi ovako sproveo 
cio dan. 

Kad je Ivica navršio jedanaestu godinu, 
dođu častne sestre u nekakvo selo u blizi¬ 
ni, da uče djecu kršćanski nauk. U onom 
je selu živio Ivičin djed, pa roditelji poša¬ 
lju svog dobrog sinka k djedu, nek se pri¬ 
pravlja da primi svete sakramente. Najpri¬ 
je je učinio svoju prvu izpovied, a onda se 
uze pripravljati za prvu svetu Pričest. 

Nije mogao sada mnogo se moliti, jer je 
već ponešto odrastao te je morao pomagati 
u težačkim poslovima; ali kadgod bi uhva¬ 
tio malo slobodna vreemena, on bi ga iz- 
punio pobožnom molitvom. 

Ivica je dobro znao, da se dragom Bogu 
je,dnako mili i naš rad, kad ga vršimo za 
Njegovu slavu: stoga je radio što je više 
mogao, samo da Bogu ugodi., Uviek bi po¬ 
nio svoj kip Blažene Gospe na njivu, ko¬ 
ju je morao kopati, te bi stavio kip poda¬ 
leko pred sebe i onda bi uzeo živo kopati, 
da prije stigne do Gospina kipa. Potom bi 
dignuo kip i stavio ga podalje,udri na¬ 
novo kopati. 

Ivica je prikazivao Bogu svoj mučni rad 
kao pripravu za svoju prvu svetu Pričest, 
a mimo to davao bi Bpžjim siromasima, 

kojih je bilo mnogo u onim danima prevra¬ 
ta, od svoje hrane, pače i odiela: bio je 
sav sretan, kad bi gladovao ili zebao za 
ljubav Božju. 

Napokon dođoše posljednji sretni dani 
prije svete Pričesti. U jednoj seljačkoj ku¬ 
ći nalazio se sakriven svećenik, a svake 
noći seoski bi se dječaci potiho ušuljali u 
kuću, posjedali bi na tle do nogu svećeni¬ 
kovih i slušali, što bi ih Isusov svećenik 
učio o ovom čudesnom Otajstvu. 

Kad su već svi bili dobro poučeni i pri¬ 
pravljeni, jedan seljak dade svoju pojatu, 
da svećenik u njoj rekne svetu Misu. Ivica 
i mladi mu drugovi pomagahu tovariti na 
kola sieno, koje se metnulo sa spoljašnje 
strane prozora i vrata, da neprijatelji ne 
mognu vidjeti, što se zbiva unutra. U glu¬ 
ho doba noći bio je oltar gotov i sve pri¬ 
pravljeno za Misu. U cik rane zore, dok je 
selo spavalo, Ivica i njegova porodica, s 
nekoliko prijatelja, potiho se spremiše i 
uđoše u pojatu, koju je razsvjetljivala jed¬ 
na svieća ili dvie. 

Za ciele Mise Ivica je klečao nepomič¬ 
no, blažen, kao da mu se rajska slava uka¬ 
zala. Ni jednom nije oka skinuo sa sveće¬ 
nika i priprostog oltara. Kao čaroban san 

mu je minulo vrieme svete Žrtve i napokon 
kucnu čas prevelike sreće, te on primi 
svog ljubljenog Spasitelja prvi put u svom 
životu! Kad se vratio od oltara na svoje 
mjesto, srdce mu je upravo gorjelo od 
Božje ljubavi, i kako je god još bio mlad 
dječak, on je u onom času prikazao Bogu 
dragom sav svoj život i sva svoja djela, da 
bude i ostane zauviek Božji. A dragi Bog 
je primio ovaj njegov prikaz, pa ga je o- 
dabrao za svog svećenika i dao mu milost 
da mnogo radi za svetu Kristovu Crkvu i 
za spasenje duša. 

Od tada prošlo malo vremena, crkve se 
u Francuzkoj opet otvoriše — revolucija 
je minula. Sad se svaki dan služila sveta 
Misa, ali je Ivica morao mnogo raditi već 
od ranog jutra, pa često puta nije mogao 
ići na Misu, jer je radio za plaću. A sad 
čujte, šta je poduzimao, da bi ipak pribi¬ 
vao svetoj Misi! On bi štedio težko zaslu¬ 
ženi novac i tim novcem plaćao bi one, koji 
bi ga zamjenjivali u poslu, dok bi on bio 
na Misi i primao svetu Pričest. 

Od onda minulo mnogo godina, od Ivice 
postao- Ivan, od momka svet svećenik; čast- 
nu mu glavu već pokrivala sieda kosa, a 
on bi znao reći, da su nm dani prije i po- 

slije prve svete Pričesti bili najsretniji i 
najslađi od svega njegova života. 

Sveta Gema Galgani 

U nekom seocetu srednje Italije, neda¬ 
leko staroga grada, koji se zove Lucca (či¬ 
taj Luka), živio bogoljuban gospodin ime¬ 
nom Henrik Galgani. Imao je pet dječaka 
i tri djevojčice, no od tolike djece bilo ih 
je god, 1914, na životu samo troje. Majka 
je bila plemenita roda. U ožujku god. 1878. 
rodila im se najstarija kćerka, kojoj na 
krštenju nadjenuše ime Gemma (čitaj Đe- 
ma). Ta rieč znači »dragulj« ili »dragi 
kamen«. I doista ta mala djevojčica sja 
danas poput dragog kamena u Crkvi Bož¬ 
joj. 

Izvana je mala Gema bila kao svaka 
druga djevojčica, ali je njezina duša sjala 
rajskom ljepotom pred Bogom. Tek su joj 
bile dvie godine, roditelji je dadoše u dječ¬ 
je zabaviste, gdje bi sprovodila dan, a na 
noć bi se vraćala kući. 

Gemina je majka bila, kako narod kazi¬ 
vaše, jedna svetica. Svoju je malu kćerku 
učila poznavati dragog Boga, našu nebesku 

Majku Mariju, anđele i svete. Često bi joj 
pokazala razpelo i govorila: »Gledaj, Ge- 
mice, kako je dragi Isus umro za nas na 
križu.« 

A Gema je tako rado slušala, što bi joj 
majka pripoviedala o muci i trpljenju 
dragog Spasitelja! Često bi išla za majkom 
po kući moleći ju, da bi joj još pripovie¬ 
dala o Isusu. 

Još joj nije bilo sedam godina, kad se 
prvi put izpov jedila. Malo iza toga majka 
težko oboli. Gema se veoma žalostila. Čes¬ 
to puta klečala bi kraj majčina uzglavlja 
i s majkom se molila. Težka srdca morade 
otac poslati malu Gemu k jednoj dobroj 
tetki, koja će se za nju brinuti mjesto bo- 
lestne majke. Diete posluša bez prigovora. 
Nikad više nije vidjela svoje majčice, koju 
je nemila smrt domala ugrabila ... 

Skoro iza majčine smrti dade je otac u 
školu dobrim častnim sestrama. Gema je 
bila presretna. Mnogo vremena kasnije, kad 
bi pričala o onoj školi, znala bi reći: »Bilo 
mi je kao u rj^jp.« Kako je bila bogoljubna 
i svima dobra, sva ju djeca veoma zavo- 
lješe, svukud je donosila radost. 

Častne su se sestre malko začudile, kad 
je zamolila, da bi smjela primiti prvu svetu 

pričest. Ona je doduše navršila devetu go¬ 
dinu, ali je za svo ju dobu bila jako malena. 
Rekoše joj dakle, da mora još malo čekati. 
Sa suzama je molila otca, pa velečastnog i 
častne sestre, neka joj izpune želju. 

Govorila bi: »Dajte mi Isusa, pa ćete 
vidjeti, kako ću ja biti dobra. Bit ću posve 
druga. Ne ću već počiniti ni jednog grie- 
ha. Dajte mi Isusa dragog, jer ne mogu 
živjeti bez Njega.« 

Napokon velečastni popusti te reče nje¬ 
zinu otcu, da je Gema posve pripravljena 
da primi Spasitelja u svoje nevino srdce. 
Još je rekao: »Ako ne ćemo da naša Gema 
umre od silne želje za Isusom, moramo joj 
dopustiti da pođe k svetoj Pričesti.« 

Kad je to Gema čula, od srdca je za¬ 
hvalila dragom Spasitelju i premiloj Majci 
Njegovoj, a onda zamoli, da bi smjela 
ostati u samostanu, dok se pripravi za 
ovako velik čin. Otcu se nije mililo da 
bude bez svoje drage kćerkice makar sa¬ 
mo za kratko vrieme, no ona je tako sr¬ 
dačno molila, da je otac dopustio, nek 
ostane, ali »samo deset dana«. 

»Oj kako sam bila sretna«, pisala je 
kasnije Gema. »Čim sam se našla unutra 
u samostanu, ja sam poletjela u kapelu. 



da zahvalim Isusu, i što sam življe mogla 
ja sam ga zaklinjala, neka me dobro pri¬ 
pravi za moju prvu svetu Pričest. Tad sam 
osjetila u sebi živu želju da što bolje u- 
poznam život i muku Isusovu.« 

Sam je božanski Spasitelj želio, da kod 
svete Pričesti ne zaboravimo Njegove gor¬ 
ke muke i smrti. Zato je rekao na posljed¬ 
njoj večeri, kad je ustanovio presvetu 

Euharistiju: »Ovo činite na moju uspo¬ 
menu!« Od onoga dana naučaje sv. Mati 
Crkva, da je sveta Misa jedna ista Žrtva 
kao i žrtva Isusova na križu, i da se spo¬ 
minjemo muke Isusove, kad idemo na sve¬ 
tu Pričest. 

Više i radije, nego li najlepšu priču vo¬ 
ljela je Gema slušati, što su joj častne 
sestre kazivale o muci dragog Spasitelja i 
o tajni presvetog Otajstva. Svećenik je 
poučavao i pripravljao djecu za svetu Pri¬ 
čest i svaki dan ponavljao: »Tko se hrani 
Isusom, onaj živi Njegovim životom«, to 
jest, u njemu živi sam Isus! 

Gema je poslije pripoviedala: »Ja sam 
gotovo umirala od želje da mognem reći: 
Isus živi u meni.« 

Dan njezine prve svete Pričesti bio je 
nedjelja 19. lipnja godine 1887. U subotu 
uoči onog dana pisali je Gema svom otcu 
pismo; evo što mu je rekla: 

Dragi tata, 

Sutra je dan moje prve svete Pričesti, 
za mene dan najveće sreće. Ja Ti pišem 
ovo kratko pismo, da Ti reknem, koliko 
Te ljubim, i da Te zamolim, da se moliš 
Isusu za ovo: kad dođe prvi put da u me¬ 
ni stanuje, neka me nađe spremnu da pri 

primim sve one milosti, što ih je za mene 
pripravio. Molim Te, oprosti mi, što sam 
Ti bila neposlušna i što sam Te žalostila. 
Večeras Te molim, da sve to zaboraviš. 
Još Te molim, da me blagosloviš. 

Žarko Te ljubi 

Tvoja kćerka 
Gema. 

Sutradan ujutru Gema je malne trčala 
u kapelu. Pod svetom je Misom dragi Isus 
prvi put unišao u njezino malo srdce, koje 
Ga je tako vruće ljubilo. Cieli je onaj dan 
bila vanredno mirna i sabrana, sve gotovo 
vrieme sprovela je kod božanskoga Spasi¬ 
telja u kapeli ili bi govorila o Njemu sa 
častnim sestrama. Napisala je svoje od¬ 
luke i prikazala ih dragom Isusu kao uz¬ 
vrat za to, što je njoj sama Sebe daro¬ 
vao. Evo što je zabilježila: 

1. Izpovjedit ću se i svetu Pričest pri¬ 
miti vazda tako, kao da mi je to posljed¬ 
nji put u životu. 

2. Često ću pohoditi Isusa u svetohraniš- 
tu, osobito onda, kad budem žalostna. 

3. Pripravit ću se na svaki blagdan Naše 
mile Gospe kojom pokorom (mrtvenjem), 
i svaku ću večer molit svoju nebesku Maj¬ 
ku, neka me blagoslovi. 

4. Trsit ću se, da se vazda spominjem, 
da me Bog uviek vidi. 

5. Kadgod bude ura kucala, ja ću po 
tri puta kazati: Moj Isuse, smiluj se! 

Gema je sve ove odluke vršila, jer ona 
je čvrsto odlučila da postane sveta. Čast- 
na sestra, koja joj je bila učiteljica, često 
bi je podsjetila na to pa bi joj rekla: 

»Gema, sjeti se, da moraš postati pravi 
dragulj.« 

Kad je svojim vladanjem, marljivošću i 
znanjem osvojila prvo mjesto u svom raz¬ 
redu, ista ona častna sestra nagrađivala 
bi ju tim, da bi joj više pripoviedala o 
Spasitelj evo j muci i smrti na križu, i tako 
je ta zlatna i odabrana djevojčica sve više 
rastla u ljubavi »Isusa Krista razpetoga«. 

Godine 1894. Gema je stekla zlatnu ko¬ 
lajnu, nagradu za odlični napredak u kr¬ 
šćanskom nauku. Mnogo pak vremena pri¬ 
je toga ona se svaki dan pričešćivala, a 
kad je navršila trinaest godina, težko o- 
bolje i morade ostaviti školu. 

Doma joj se zdravlje nešto popravilo, pa 
je nastojala da ugodi dragom Isusu u sve¬ 
mu, što bi činila. Njezina je velika želja 
bila — da bi trpjela Njemu za ljubav. 

>Jest, Isuse moj,« govorila bi Mu, »ja 
želim da trpim i mnogo patim za Tebe.« 

Kasnije joj je Isus želju izpunio, ona je 
mnogo trpjela i trpljenjem postala slična 
Njemu, a Isus joj je udielio i tu milost, 
da je na svom tielu nosila znakove Nje¬ 
govih dragocjenih pet Rana, kako je dav¬ 
no, davno dao i svetom Franji Asiškom i 
drugim svojim ljubimcima. Za sve ovo 
Gema je nalazila milost i snagu u svetoj 
Pričesti. 

Ivica 


Kad je prvi put došao u školu, bio je 
tako zamazana lica i tako poderana odie- 
la, da je naličio živu strašilu: da su ga 
stavili u žito, ne bi smjeli vrabci blizu. A 
često je bio tako zločest, da je učiteljica 
očajala. No, nije ni čudo, što je Ivica bio 
tako ^zločest. Nikad ga prije nisu ni učili 
da bude dobar i valjan. Roditelji su mu 
se probijali svietom, idući od sela do sela 
i proseći u milostivih ljudi. Kad bi skupili 
nešto novaca, potrošili bi ih u krčmi. A 
kako su istom govorili! Ne bi znali ništa 
kazati, a da ne kunu i psuju. Ivici se to 
sviđalo, jer je mislio, da je u takvom rđa- 
vom govoru kao neko junačtvo. On se po¬ 
vodio za njima od malih nogu, pa kad je 
malo odrastao, već je ružno govorio i pso¬ 
vao kao lutoran. 

Odjeven je bio vazda u dronjke i nikad 
nije znao, što je to nositi cipele i čarape, 
a nije se mogao sjetiti, da je igdje bio du¬ 

lje od tjedan dana. Ovako se jadan po¬ 
tucao od nemila do nedraga, dok je do¬ 
segao odprilike osmu godinu života. Nitko 
ga nije volio. 

U to doba dođe s roditeljima u jedan 
velik grad, kad mu se majka razboli. Sad 
se nastaniše u tiesnoj i mračnoj sobi u 
jednoj od najbjednijih ulica onoga grada. 
Bilo je to u Englezkoj. 

Ivičina je mati bila katolikinja, ali za 
vjeru nije marila. Odkad je ostavila školu, 
crkva je nije vidjela. Onako bolestna sta¬ 
ne razmišljati, kako je dosad naopako živ¬ 
jela, pače Ivica nije bio još ni kršten! Jed¬ 
noga dana otac išao u grad, te ona pošalje 
Ivicu, neka potraži svećenika. Ivica pođe 
i na ulici zapita nekog čovjeka, gdje bi 
mogao da nađe svećenika. Ne prođe mno¬ 
go vremena, i Ivica se vrati sa svećenikom 
k majci. 

Svećenik je dugo ostao kod nje, jer je 
vidio, da je već na umoru, pa je nastojao, 
da joj pomogne, neka se pokaje za griehe 
svog rđavog života. On joj obeća, da će 
Ivicu pokrstiti i smjestiti u katoličku ško¬ 
lu. Još je dobri svećenik učinio za nju i 
za Ivicu sve, što je mogao, da ublaži nji¬ 
hovu biedu. Doskora mati umrije, a otac 



odluči da ostane u onom gradu. 

Ivica nije nikako volio škole. Cieli svoj 
život proveo je u skitanju, pa nije mogao 
razumjeti, zašto bi on sada morao mirno 
sjediti i učiti svakakvih stvari, kojih on 
nikako nije mario da sazna. I tako se on 
vladao« što je gore mogao, a učio je i dru¬ 
ge dječake zlu, jer mu je bilo krivo, da bi 
drugi bili valjani. Jedino bi bio dobar i 
miran u vrieme vjeronauka. Nikad do on¬ 
da nije čuo pripoviedati život dragog 
Spasitelja, pa kad je prvi put slušao o 
gorkoj muci Isusovoj, stadoše mu se oči 
puniti suzama i on gorko zaplače. Učite¬ 
ljica je to opazila, pa je jamačno radi toga 
i trpjela Ivicu u školi: nadala se, da će 
od njega učiniti dobrog dječaka, dok eto 
ljubi dragog Spasitelja. 

Jednog dana pozove ga učiteljica da 
pođe s njom kući: htjela je da s njim 
govori na samu. Tumačila mu je, kako on 
svojim rđavim ponašanjem i ružnim rieči- 
ma vrieđa dragog Isusa. Ivica odgovori, 
da on ne bi htio biti zločest, ali on ne misli 
ni na što, a ni ne zna, kada izgovara ružne 
rieči. Učiteljica mu dade malu sliku pre¬ 
svetog Srdca Isusova i reče mu: »U školi 
liepo metni sliku preda se na klupu, nek 




ti bude kao opomena.« Ivica obeća, da će 
se popraviti. 

Svako jutro on bi izvadio svetu sliku i 
stavio preda se, kako mu je učiteljica ka¬ 
zala. Ej koliko puta bi mu došla napast da 
kojom nepodobštinom nasmije druge deč¬ 
ke! Ali čim bi mu pogled zapeo o sliku, 
on bi se svladao i liepo dalje pazio. Da¬ 
kako nije on odjednom postao dobar: često 
ga je učiteljica morala kazniti. No on se 
trsio i živo nastojao, a baš za tim je dobra 
učiteljica išla. 

Sliedeće godine Ivica se prvi put izpov- 
jedio. Najviše mu je muke zadavala psov¬ 
ka. Činilo se, da se ne će moći ostaviti te 
rđave navike. A nije ni čudo, kad je svaki 
dan doma slušao, kako otac psuje. 

Minula godina dana od prve izpoviedi. 
Svećenik uvrsti Ivicu u četu dječaka, koji 
će se pripravljati na prvu svetu Pričest, ali 
mu reče: 

»Čuješ, Ivice, moraš se stalno ostaviti 
kletve i psovke, inače nema ništa! Druga 
će djeca primiti Isusa u svetoj Pričesti, a 
ti bi čekao još godinu dana. 

Oblačak brige i straha zamrači za čas 
vedro inače lice malog nemirnjaka: 

»Uh, Velečastni, ma ja ću upeti sve 
sile da se popravim. Kad se malo samo na¬ 
ljutim, izleti mi psovka, da i ne osjetim. 
Poslije se kajem, a kadšto i plačem od 
muke.« 

Dvije krupne i sjajne suze izpune mu 
oči crne ko trnina. Dječak sagne glavu. 
Svećenik ga pogladi po kuštravoj kosi, ko¬ 
ja je bila hrapava kao kudelja, pa mu 
reče: 

»Ivice, ja se ufam, da ćeš rieč održati. 
Već si se mnogo popravio. Isus voli svog 
nestašnog Ivicu. Sad za ljubav dragom Isu¬ 
su pregni još malo. Sve će dobro biti.« 

Dječaku se lice razvedri, ko kad sunce 
sine kroz mrke oblake: kroz vlažne oči 
sievala radost i zahvalnost. 

Ivica je dobro zapamtio, što se reklo u 
školi na vjeronauku, da treba činiti dobra 
djela, osobito djela samozataje, to jest, 
da si treba ovo i ono uzkratiti Isusu za 
ljubav. Bio je često žalostan, što može ta¬ 
ko malo dati dragom Spasitelju. Jednoga 
dana reče učiteljica djeci, mjesto da kupu¬ 
ju sladkiša, neka donesu novac za siro¬ 
mašnu djecu: tako će pokazati svoju lju¬ 
bav Isusu. Ivica je bio tužan: nikad nije 
imao novaca. Kad sutradan na njegovu ve¬ 



liku radost dade mu otac nekoliko novčića 
da si plati nešto ručka. Lagan ko ptica po¬ 
hiti u školu i dade polovicu one kukavne 
svotice učiteljici, nek bude za siromašnu 
djecu, a polovicu zadrži, da si kupi štogod 
za ručak. Bio je tako sretan! Srdce mu je 
govorilo, da je to Spasitelju milo. 

Mjesec dana nakon toga, na samo Tie- 
lovo, primit će djeca svoju prvu svetu 
Pričest. A Ivica? Da li se popravio? Nje¬ 
mu bi doduše kadšto izmakla po koja 
psovka, ali to je bilo veoma riedko. Sveće¬ 
nik mu dopusti, da s ostalom djecom pri¬ 
mi dragog Spasitelja. 

Uoči Tielova Ivica se pobožno i vrlo 
skrušeno izpovjedi, a poslije izpoviedi 
klekne pred oltar Majke Božje, izmoli po¬ 
koru i ostade dugo klečeći. Oči je upro u 
Gospinu sliku. Šta li je govorio našoj miloj 

nebeskoj Majci? Sigurno ju je molio, ne¬ 
ka mu pomogne, da mu duša bude biela 
ko mladi snieg, da mu srdce bude dostojan 
stanak Isusu dragom .. . 

Šta je bio sretan, kad je mislio — evo 
još samo jedna noć da mine, i dragi će 
Spasitelj k njemu doći! 

Jedna mu je stvar mutila veselje: nije 
imao liepe odjeće poput ostale djece. Je¬ 
dino odielo nosio je i petkom i svetkom, 
a bilo je otrcano i sto puta nevještom ru¬ 
kom krpano. Učiteljica mu reče, neka o- 
dielo sam opere, a ona će već od nekud 
dobaviti kaputić. 

Kad je došlo vrieme počinku, Ivica uz¬ 
me zdjelu vode i stane prati. Otac ga upi¬ 
ta, što on to radi, a on mu ukratko izpri- 
ea. Do onda je ocu govorio o vjeri samo 
jedan ili dva puta, jer bi se otac svaki put 
strašno razljutio i diete nemilo izbio. Zato 
je Ivica mislio, da je bolje, ako otcu i ne 
kazuje ništa o svetoj Pričesti. No ovaj put 
priznao je sve sasvim otvoreno. 

Kad je otac razabrao, šta će Ivica su¬ 
tradan učiniti, obuze ga silna srdžba te on 
stane dječaka tući i tako užasno psovati 
ko nikad prije* 

Ivica začepi rukama uši i zavapi: 

»Otče, tuci me, kolikogod hoćeš, ali 
nemoj govoriti tako strašnih rieči. Ja ne 
mogu ostati ovdje, ako budeš ovako pso¬ 
vao. « 

»A zar tako? Rieči tvog rođenog otca 
tebi ne valjaju! I ti ne možeš ovdje ostati? 
Napolje, nađi si stan, gdje te volja.« 

Rekavši to gurne ga biesni čovjek kroz 
vrata i zalupi njima, da se sva soba po¬ 
tresla. Tako se nađe biedno diete na ulici. 

Bio je mrak. Ivica krene polako niz uli¬ 
cu. Noge su mu bile težke kao da su od 
olova, a srdce mu je bilo još teže. Idući 
ovako naiđe na drvene stepenice izpred 
nekakve kuće i tu se uvuče, da ga ne bi 
opazio stražar. Sjedeći u svom skrovištu 
molio je krunicu i večernju molitvu i na¬ 
pokon usne. 

Ujutro sunce već odskočilo desetak la¬ 
kata, a on se probudi i ustane sa svog 
tvrdog ležaja. Bio je sav ukočen i od noć¬ 
ne je studeni drhtao. Tako je počeo dan 
njegove najveće sreće! No on na to nije 
mislio. On se samo sjeti, da je to dan prve 
svete Pričesti i pohiti u školu. 

Učiteljica je već bila tamo i s njom 
ostali prvopričestnici, svi radostni, čisto 
umiveni, u liepim odjećama. Dobra je učite- 

ljica doniela kaputić i malog siromaška 
odjenula i još mu je pribola liepu bielu 
vrpcu na rukav. 

Kako je bio sretan Ivica, kad je sa 
svojim malim drugovima stupao k pričest - 
noj ogradi! 

Poslije zajutarka u školskoj sobi nađe 
se s djecom i njihov svećenik, kojemu Ivi¬ 
ca prostodušno izpripovjedi, kako je spro- 
veo minulu noć. Djeca su ga u ćudu gle¬ 
dala, kad je završio svoju tužnu pripoviest: 

»Vidite, Velečastni, koliko sam se bo¬ 
jao, da ne bi čuo onih groznih rieči! Da 
sam ih dulje slušao, ja bih ih bio i ne 
misleći u sebi ponavljao i tako okaljao 
svoju dušu. 

Evo ovako je Ivica izgubio zemaljskog 
otca, dok se trsio da priredi dragom 
Isusu čist stanak u svom srdcu. 

Bit će vam bez sumnje milo čuti, da je 
svećenik našao za njega dobru katoličku 
kuću, gdje je Ivica rastao, školu zavolio, 
Isusa svim srdcem ljubio i postao valjan 
čovjek i čelik katolik. 

Sveti Gerardo Majella 

Sveti Gerardo Majella bio je čudesan 
svetac. Cieli je svoj život sproveo tvoreći 
dobro, vraćao je zdravlje bolestnicima, 
grješnike je obraćao Bogu, da su se kaj ali 
za svoje griehe i opet postajali dobri. 
Žarko je ljubio Spasitelja u presvetom 
Otajstvu, a Spasitelj opet tako ljubio nje¬ 
ga, da bi mu dao sve, što bi ga god za¬ 
molio. 

Sveti je Gerardo dakako najprije bio 
malen dječak, kaošto ste maleni i vi, a 
rodio se u Italiji u ljepušnom gradiću, koji 
se zove Muro. Otac mu je bio krojač, pa 
je krojio i šio odiela za ljude, koji su ta¬ 
mo živjeli. Bio je dobar čovjek i ljubio je 
Boga, pa je želio, da mu i djeca budu dob¬ 
ri katolici. Bog mu je dao troje djece, 
dvie curice i jednog dječaka, Gerarda, 
najmlađe diete. 

Isti dan, u koji se Gerardo rodio, dade 
ga otac odnieti u crkvu i krstiti, pa je ova¬ 
ko postao diete Božje, čim je ugledao 

svietlo. Majka je svog sinka veoma voljela 
i mnogo se za njega starala, i čim je pro¬ 
govorio, ona ga je učila izgovarati sveta 
imena Isus i Marija. Čudnu je i neobičnu 
stvar ova dobra majka na njemu opazila, 
tek bješe prohodao: kad bi god ona govo¬ 
rila njegovim sekicama o Bogu i Njegovoj 
svetoj Majci, Gerardo bi pustio igru, došao 
k njoj i sjedio mirno uz nju. A kad bi 
sekice molile, sklopio bi i Gerardo svoje 
ručice i micao usnicama, kao da bi htio i 
on da izgovara molitve. 

Kad su Gerardu bile tri ili četiri godine, 
slušao on jednog dana, kako majka tumači 
njegovim sestricama, da Isus stanuje U 
crkvi u svetohraništu i da Ga ljudi puštaju 
sama sate i sate, a On nas tamo željno če¬ 
ka, da dođemo k Njemu. Ah, sad Gerardo 
nije već mogao da ostane. Tiho se odšu¬ 
lja iz sobe, pa na kućna vrata i zaputi se 
niz ulicu u crkvu. Vrata su bila otvorena, 
on uniđe te ravno sredinom crkve dođe do 
oltara i uzpne se na najgornju stepenicu 
Tu liepo klekne, ruke sklopi, oči upravi v 
vratašca svetohraništa i uze govoriti Isusu. 

Dva su sata minula, a on još kleči. Sviet 
je ulazio i izlazio, a svak se čudio gleda¬ 
jući to drobno diete, gdje kleči, no nitko 

1*9 

9 Dani srećom obasjani 





ga nije smetao. Međutim otac i majka i 
prijatelji stali tražiti Gerarda. Gerardo se 
izgubio! Gdje bi on bio? Njegova majka 
napokon dođe u crkvu, da zaište pomoć u 
Naše Gospe, koja je nekoć izgubila svog 
dragog Sina za tri dana. . . Zamislite, kako 
se začudila, kad je unišla u crkvu i opa¬ 
zila svog izgubljenog sinčića, gdje sav za¬ 
nesen u molitvi kleči na stepenicama oltara! 

Radostan krik ote joj se iz grla te ona 
poleti k njemu, podigne ga u naručaj i od¬ 
nese kući. 

»Gdje si bio, Gerardo, cielo ovo vrie- 
me?« upita. 

»Samo u crkvi, majko. Htio sam, da Ma¬ 
li Isus ne bude sam.« 

Odsad bi se Gerardo svaki dan odšu¬ 
ljao od kuće, no svaki put mogli su ga naći 
baš izpred oltara, kako govori dragom Isu¬ 
su. Nikad ne bi bio tako sretan! kao onda. 
kad bi govorio s milim Spasiteljem u crkvi. 

Jednog dana dođe on kući sa pecivom, 
koje dade svojoj mami. Kad ga je upitala, 
gdje ju je dobio, on odgovori, da ju je do¬ 
bio u crkvi od jedne divne gospode. To 
se dogodilo nekoliko puta. Njegova je se¬ 
stra Brigita bila radoznala, tko li to dari¬ 
va njezina maloga brata, i jednog dana 



pođe ona izdaleka za njim. Kako li ^e za¬ 
čudila, kad je ugledala Gerarda, gdje stoji 
pred liepim kipom Naše Gospe s Djetetom 
Isusom i uzdignutih očiju govori: »Sadi, 
sadi, Isuse mali! Evo me ovdje.« Još nije 
dospio da nastavi govoriti, kad se dogodi 


131 





































čudesna stvar. Božansko Diete stane kraj 
njega, a kad je Brigita pogledala kip, ruke 
Naše Gospe bijahu prazne. Isus je polju¬ 
bio malog Gerarda i s njim govorio, dao 
mu bieli kruščić i onda se vratio u na¬ 
ručaj svoje svete Majke. 

Kao na krilima poleti Brigita doma, da 
izpriča materi divno čudo, što ga je vidje¬ 
la, a dobra je majka zahvalila Bogu, što 
joj dao sinka, koji je Bogu toliko drag, da 
se smio igrati s Djetetom Isusom. 

Kad je Gerardo bio malko stariji, poče¬ 
la mu se u duši javljati velika želja, da 
primi dragog Isusa u svetoj Pričesti. On 
je vidio, kako je starija sestra primila prvu 
sv. Pričest, kad joj je bilo dvanaest godi¬ 
na. U ono naime vrieme nisu još sitna 
dječica išla svetoj Pričesti. Morala su če¬ 
kati, dok bi imala dvanaest ili trinaest 
godina, a Gerardo još nije imao ni sedam. 
Često je on molio majku, neka bi ga pusti¬ 
la svetoj Pričesti, no majka bi mu se samo 
nasmijala te bi rekla, da još malko pri¬ 
čeka. 

Ali nekog dana za svete Mise gledao je 
Gerardo, kako narod ide k pričestnoj o- 
gradi. Već se nije mogao suzdržati. Činilo 
mu se, kao da ga Isus zove. I tad on po¬ 


božno sklopi ruke, pođe k pričestnoj ogra¬ 
di i klekne između dvie gospođe. Svećenik 
sade s oltara i noseći dragog Isusa u ru¬ 
kama dođe na početak ograde i stane re¬ 
dom dieliti svetu Pričest. Sve je bliže i 
bliže dolazio, gdje je Gerardo klečao: još 
samo dva, samo jedan, i eto stane pred 
Gerarda, komu je srdce tuklo tako silno, 
da je .jedva disao. Ali svećenik pogleda 
mališana te misleći, da se s majkom popeo 
do ograde, prođe izpred njega, dade sve¬ 
tu Pričest drugoj gospođi i vrati se na 
oltar. Gerardo- otvori oči i spozna, da ga 
je Isus mimoišao. Sad on brižne plakati, 
ustane, izađe iz crkve i pohiti kući. Do¬ 
šavši u svoju sobicu baci se na tle i stane 
tako gorko plakati, kao da će mu od ža¬ 
losti srdce pući. 

Majka je dočula cieli događaj od susje¬ 
de, koja je bila u crkvi, pa kad je Gerardo 
očiju crvenih od plača kasnije sašao u pri¬ 
zemlje, ona ga nije ništa pitala, nego ga 
je nježno izljubila nastojeći da ga razve¬ 
seli, da na drugo što misli. 

Navečer onog dana majka ga liepo spre¬ 
mila u postelju i sašla u prizemlje, kad 
Gerardo stane potiho jecati... I tad se 
odjednom njemu učini, kao da vidi sa svo- 

ga ležaja nebo i on gleda rajske dvore, 
stan Malog Isusa. Dok je ležao čudom se 
čudeći i molio za veliku milost, za kojom 
je čeznuo, odjednom raztvore se rajski 
dvori, a prekrasni arkanđeo Mihael spusti 
se na krilima prema njemu noseći svetu 
Hostiju. U tren oka nađe se Gerardo na 
koljenima. Sveti Mihael prileti do njega i 
dade mu dragog Isusa u svetoj Hostiji... 





Blažena Julija 

Minulo je mnogo, mnogo godina, što u 
malenom selu Cuvilly (Kiviji) u Francuz- 
koj življahu otac i majka i troje djece; 
Mandica, Julija i mali im brat Lujo. Bilo 
je četvero djece više, ali ih je dragi Bog 
uzeo, da živu s Njim na nebu. I eto s neba 
njih četvero gledali dolje i molili se za 
otca i majku i ono troje, što su ih ostavili 
na zemlji.. . 

Kad se Julija rodila, Mandici je bilo 
sedam godina pa je mislila, da je već ve¬ 
lika djevojka. Dok je Julija bila još posve 
malena, mama joj je pokazivala slike Isu¬ 
sa i Marije, naše premile Gospe, pa ju je 
učila liepe molitvice. A kad bi ju povela 
na šetnju, rado bi pošla na kraj sela: ta¬ 
ma je stajalo veliko razpelo, pred razpelom 
malo klecalo, i tu bi majka klekla s ma¬ 
lom Julijom i molila se. Poslije kratke 
molitve uzela bi dobra majka pripoviedati 
svojoj kćerci, kako je dragi Isus mnogo 

i težko pretrpio iz ljubavi k nama. Dok bi 
majka pripoviedala, Juliji bi se oči napu¬ 
nile suzama: bilo joj tako žao dragog 
Isusa! I onda bi znala upitati mamu, šta 
bi mogla učiniti na uzvrat Isusu za toliku 
njegovu ljubay. 

Kad je nešto ponarastla, Julija je po¬ 
čela ići u školu. Tamo su djevojčice i dje¬ 
čaci učili katekizam iliti kršćanski nauk i 
mnogo liepih stvari o dragom Bogu. Da 
vam je bilo vidjeti Juliju, kako je pozor¬ 
no slušala! Nikad se ona u vrieme kršćan¬ 
skog nauka nije igrala niti se naokolo raz¬ 
gledavala ni nemirno namještala. Ona bi 
uprla pogled u Velečastnoga i svaku bi 
njegovu rieč kano upijala. 

Tako je navršila sedmu godinu i već je 
dobro znala svoj katekizam od rieči do 
rieči, a što je naučila, to je i razumjela, što 
znači. Nije bilo tako u druge djece. Često 
se desilo, da im je bila muka učiti kateki¬ 
zam. nisu za nj marila, pa nisu ni mogla 
onako liepo odgovarati na pitanja. Mala 
je Julija to opažala pa joj bilo vrlo žao. 
Ona je jako, jako ljubila dragog Spasite¬ 
lja, pa je željela, da bi ga i drugi spoznali 
i ljubili. Često puta, dok bi se djeca igrala 
na livadi, mala bi ih Julija okupila oko 

sebe, pa kad bi sva djeca posjedala, ona 
bi metnula katekizam na krilo, i tako bi ga 
liepo tumačila i toliko bi liepih i divnih 
stvari pričala, da im je svima bilo veoma 
milo, i svagda bi ju djeca radostno sluša¬ 
la. Kadšto bi opazila, da neki dječaci ili 
neke djevojčice nisu uz njih, te bi onda 
poslala koga po njih. 

Još onako malena znala bi reći: »Ja že¬ 
lim mnogo malih duša, da ih naučim lju¬ 
biti dragog Boga.« 

U onom je selu živio veoma svet sveće¬ 
nik. On je domala spoznao, kako je Julija 
dobra djevojčica i koliko ona ljubi drago¬ 
ga Boga, a koliko opet i dragi Bog ljubi 
nju. Zato joj je pomagao, da bude još sve- 
tija. Učio ju je također, kako će svladati 
samu sebe. Njezin mali bratac Lujo znao 
je biti baš naopak, pa joj je kadšto bilo 
težko da mu ne rekne koju žalnu rieč. 
Dobro je ona znala, da se žalne i surove 
rieči ne mile dragom Isusu, i zato se živo 
Njemu molila, nek bi joj pomogao, da bude 
strpljiva. Kadšto se desilo, da joj je iz¬ 
makla kakva uvredljiva rieč; onda bi od¬ 
mah rekla, kako joj je to žao. I ovako je 
brzo naučila da bude uviek ljubezna i 
strpljiva, makar bi ju Lujo još kako dra¬ 
žio: ona se trsila, da bude slična dragom 
Isusu u Njegovoj svetoj Muci. 

Kad je dobri svećenik vidio, kako Julija 
baš junački nastoji da popravi svoje po¬ 
grješke i kako ona dobro umije molitve, 
on joj jednog dana reče: 

»Julijo, umiješ li šutjeti?« 

»Umijem, velečastni.« 

»Ja ću ti dopustiti, da primiš svetu 
Pričest. Znam, još si mlada, druga djeca 
tvojih godina moraju čekati, pa bi ti bila 

zavidna, ako saznadu, da si ih pretekla. 
Hoćeš li, draga kćerce?« 

»Hoću, velečastni!« dahne mala Julija 
i zamalo te nije skočila častnom slugi Bož¬ 
jem oko vrata od silne radosti. 

Oh, šta je bila sretna! Sav joj se sviet 
činio kao zlatom pokriven. U duši je slu¬ 
šala kao nekakvu sladku pjesmu. Bila je 
svakom dobra, svakom prijazna, mnogo se 
molila ... 

Napokon svane presretni dan, za kojim 
je toliko čeznula. Veoma rano, dok je još 
selo spavalo, mala Julija ustane, odjene 
svoju prostu seljačku haljinicu, na glavu 
natakne kapicu i potiho otvori vrata. Sre¬ 
ćom se bratac i seka nisu probudili te ona 
žurno pohiti u crkvu. Dobri je svećenik već 
čekao na vratima crkve i njih dvoje uni- 
đu. Crkva je bila prazna, no to Juliji nije 
nimalo smetalo: srdce joj je bilo tako pu¬ 
no! Ona je samo mislila na Isusa dragog, 
koji ju čeka ovdje u svetohraništu... 

Najprije je izmolila pričestne molitve; 
kako ju je naučio velečastni. Zatim uze 
moliti svojim riečima, kako joj je srdće 
kazivalo. Međutim uziđe svećenik na ol¬ 
tar, a Julija klekne na nizko klecalo i kle- 








čeći pobožno kao anđelak primi svoju prvu 
svetu Pričest. Nije doduše imala na sebi 
bjeline niti biele koprene, nisu klečale kraj 
nje male drugarice niti su ju gledali otac 
i majka, nije odzvanjala sladka glasba niti 
je mirisalo šareno cvieće: mjesto toga cr¬ 
kva je bila puna krasnih anđela, koji su 
se klanjali Bogu svome i u čudu gledali 
dušu male Julije, koja je postala stanak 
njihova i njezina Boga. Kako li je sretan 
bio njezin Anđeo Čuvar, kad je eto Isus 
u njezinu srdcu! Dugo je Juli ja ostala u 
crkvi i zahvaljivala dragom Isusu baš od 
svega srdca: kako je On dobar, kad joj 
je Sebe sama dao na dar! 

Poslije je zahvalila i dobrom svećeniku, 
što se toliko trudio za nju, i onda se mir¬ 
na i sabrana vrati kući. 

Od onog blaženog dana kroz dvie go¬ 
dine Juli ja je od vremena do vremena 
ovako potajno primala svetu Pričest. Kas¬ 
nije joj je svećenik dopustio da ide svetoj 
Pričesti s ostalom seoskom djecom, ali ni¬ 
kad nije odala svoje sladke tajne, kako 
je već toliko puta došao dragi Isus u nje¬ 
zino srdce. 

Kad je pak Julija odrastla, nikad ne bi 
propustila priliku da bude na svetoj Misi 

ili da primi svetu Pričest, makar bilo još 
koliko zapreka i težkoća. 

Kroz sav svoj viek ona je učila druge, 
kako će spoznati i ljubiti dragog Spasitelja 
u presvetom Otajstvu, a Isus joj je napu¬ 
nio srdce, da Ga je ljubila svim silama i 
da Mu se radovala više nego ičemu na 
svietu. U srdcu joj je vazda zvonila kao 
nekakva pjesma: »Ah, kako je dobar dra¬ 
gi Bog!« 

